text:
उत्तर प्रदेश
उत्तर प्रदेश भा यूपी भारत क सभसे ढेर जनसंख्या वाला राज्य आ दुनिया में सभसे ढेर जनसंख्या वाला देस-उपबिभाग बाटे। भारतीय उपमहादीप के उत्तरी-बिचला इलाक में पड़े वाला एह राज्य के कुल आबादी लगभग 200 मिलियन (20 करोड़)बाटे। लखनऊ एह राज्य के राजधानी हवे।
ब्रिटिश शासन के दौरान 1 अप्रैल 1937 के यूनाइटेड प्रोविंस के नाँव से ई प्रदेश के रूप में बनावल गइल आ आजादी के बाद 1950 में एकर नाँव बदल के उत्तर प्रदेश रखाइल। 9 नवंबर 2000 के एह राज्य से उत्तरी पहाड़ी इलाका के अलग क के उत्तरांचल (अब उत्तराखंड) राज्य बनल। वर्तमान में, प्रशासन खातिर ई अठारह गो मंडल आ 75 जिला में बिभाजित कइल गइल बा।
भूगोलीय रूप से ई राज्य गंगा के मैदान के सपाट हिस्सा में स्थित बा आ इहाँ उष्णकटिबंधीय मानसूनी जलवायु पावल जाले। राज्य के पछिम ओर राजस्थान; उत्तर-पच्छिम में हरियाणा, दिल्ली आ हिमाचल प्रदेश; उत्तर में उत्तराखंड आ नेपाल; पूरुब ओर बिहार आ दक्खिन ओर मध्य प्रदेश बाड़ें; जबकि एकदम दक्खिन-पूरुब के छोर पर एकर कुछ सीमा झारखंड आ छत्तीसगढ़ के साथ भी सटल बा। कुल 243,290 बर्ग किलोमीटर (93,933 बर्गमील) रकबा वाला ई राज्य भारत के 7.33% भाग हवे आ चउथा सबसे बड़ राज्य भी हवे।
अर्थब्यवस्था के आकार के मामिला में ई भारत के तीसरा सभसे बड़ राज्य बा जहाँ जीडीपी ₹9,763 बिलियन (US$150 बिलियन) बाटे। खेती आ सर्विस क्षेत्र प्रमुख आर्थिक कामकाज बाड़ें; सर्विस सेक्टर में परिवहन, पर्यटन, होटल, अचल संपत्ति, इंशोरेंस आ फाइनेंस संबंधी चीज सामिल बाटे। गाजियाबाद, बुलंदशहर, कानपुर, गोरखपुर, इलाहाबाद, भदोही, रायबरेली, मुरादाबाद, बरेली, अलीगढ़, सोनभद्र, आ बनारस एह राज्य में औद्योगिक रूप से महत्व वाला शहर बाने।
प्राचीन आ मध्य्कालीन दौर में उत्तर प्रदेश ताकतवर राज सभ के भूमि रहल बा। इहाँ प्राकृतिक आ इतिहासी पर्यटन के कई जगह बा जइसे की आगरा, बनारस, कौशांबी, बलियाँ, श्रावस्ती, गोरखपुर, कुशीनगर, लखनऊ, इलाहाबाद इत्यादि। धार्मिक रूप से हिंदू धर्म के सबसे प्रमुख शाखा वैष्णव मत के दू गो अवतार राम आ कृष्ण एही राज्य में पैदा भइल बतावल जालें आ अजोध्या आ मथुरा प्रसिद्ध धार्मिक तीर्थ हवें। गंगा के तीरे बसल बनारस आ गंगा आ यमुना नदी के संगम पर मौजूद इलाहाबाद के हिंदू धरम में बहुत महत्व बा। दूर उत्तर-पूरुब कोना पर मौजूद गोरखपुर नाथ सम्प्रदाय के संस्थापक गोरखनाथ के भूमि मानल जाले।
इतिहाससंपादन
आदिकालसंपादन
शिकार आ भोजन संग्रह करे वाला आदिम मनुष्य लोग के उपस्थिति एह इलाका में रहल जहाँ आज के उत्तर प्रदेश बा[3][4][5] आ अनुमान बा की ई लोग[6] 85,000 से 72,000 साल पहिले इहाँ रहे। इहाँ से पुरापाषाणकाल के चीज भी मिलल बा जे 21,000–31,000 साल पुरान बतावल गइल बा[7] आ मेसोलिथिक/माइक्रोलिथिक जमाना के आदिम लोग के 10550–9550 ईसा पूर्व के बस्ती के अवशेष प्रतापगढ़ जिला से मिलल बा जेह में पालतू मवेशी, बकरी आ भेड़ पाले आ खेती के सुरुआत के प्रमाण कम से कम 6000 ईसा पूर्व तक ले के मिलल बा जे धीरे-धीरे c. 4000 से 1500 ईसापूर्व ले बिकसित भइल; सिंधु घाटी सभ्यता आ हड़प्पा संस्कृति के दौर से होत वैदिक काल आ लोहा के जुग ले आइल।[8][9][10]
प्राचीन जुगसंपादन
महाजनपद काल में कोसल राज्य के बिस्तार ओही इलाका में रहे जवन आज के जमाना के उत्तर प्रदेश के सीमा के भीतर आवे ला।[11] हिंदू कथा के मोताबिक अवतारी पुरुष राम अजोध्या के राजा रहलन जे कोसल के राजधानी रहे।[12] कृष्ण, हिंदू कथा के अन्य पात्र, जिनके महाभारत में प्रमुख भूमिका रहल आ जिनके बिष्णु के अवतार मानल जाला, उत्तर प्रदेश के मथुरा में पैदा भइल बतावल जालें।[11] महाभारत के लड़ाई ऊपरी दुआबा आ दिल्ली के आसपास के इलाका में भइल रहल जहाँ कुरु महाजनपद रहल आ पांडव लोग के शासन भइल। इतिहास के हिसाब से कुरु जनपद के काल उहे हवे जे करिया आ लाल माटी के बर्तन वाला जुग हवे, यानि उत्तरी-पच्छिमी भारत में लोहा जुग के सुरुआत, लगभग 1000 ईसा पूर्व के समय।[11]
दक्खिन भारत पर हमला करे वाला ज्यादातर लोग गंगा के मैदान के इलाका से जरूर गुजरल जेकरा आज के उत्तर प्रदेश कहल जाला। एह इलाका पर कंट्रोल कइल सगरी भारतीय साम्राज्य सभ खातिर बहुत महत्व के चीज रहल बा आ अपना स्थायित्व आ बिकास खातिर सगरी बड़हन साम्राज्य सभ एह इलाका के महत्व दिहले बाने, एह में मौर्य (320–200 BC), कुषाण (CE 100–250), गुप्त (350–600), आ गुर्जर-प्रतिहार (650–1036) साम्राज्य के नाँव गिनावल जा सकत बाटे।[13] गुप्त साम्राज्य के तूर देवे वाला हूण आक्रमण के पाछे-पाछे गंगा के मैदान के एह इलाका में कन्नौज के उदय भइल।[14] हर्षवर्धन (590–647) के राज में कन्नौज के राजघराना अपना चरम पर पहुँच गइल।[14] एह समय ई पंजाब से लेके गुजरात ले आ पूरुब में बंगाल से उड़ीसा ले बिस्तार लिहले रहल।[11] एह में मध्य भारत के कुछ अइसन इलाका भी शामिल रहल जे नर्मदा नदी के दक्खिन के इलाका रहल, पूरा गंगा-जमुना मैदान टेम्पलेट एकर भाग रहबे कइल।[15] वर्तमान भारत में कई समुदाय बाने जे अपना के एह कन्नौज के राज से फइलल लोग के बंसज बतावे ला।[16] हर्ष के मउअति के बाद उनके ई साम्राज्य कई राजघराना सभ में टूट गइल, इनहन पर गुर्जर-प्रतिहार लोग आक्रमण कइल आ शासन कइल, एकरा बाद ई लोग के बंगाल के पाल बंस के भी चुनौती दिहल।[15] कन्नौज पर दक्खिनी भारत के राष्ट्रकूट बंस के लोग द्वारा आठवी से दसवीं सदी के बीच भी कई गो आक्रमण भइल।[17][18]
मध्यकाल आ सुरुआती आधुनिक जुगसंपादन
16वीं सदी में, फरगाना घाटी (आधुनिक उजबेकिस्तान) के रहे वाला आ तैमूर आ चंगेज खान के बंसज, बाबर द्वारा खैबर दर्रा से हो के दक्खिनी एशिया में आक्रमण कइल गइल आ मुग़ल साम्राज्य के स्थापना भइल जेह में वर्तमान समय के अफगानिस्तान, पाकिस्तान, उत्तर भारत आ बांग्लादेश के हिस्सा आवे लें।[19] मुग़ल लोग मध्य एशिया के तुर्क लोग के बंसज रहे आ इनहन लोग के बंस में मंगोल पूर्वज लोग के भी मिलावट रहे। मुग़ल काल में उत्तर प्रदेश के इलाका साम्राज्य के हिरदय (हार्टलैंड) नियर बन गइल।[16] मुग़ल शासक बाबर आ हुमायूँ दिल्ली से शासन कइल।[20][21] साल 1540 में अफगान योद्धा, शेर शाह सूरी द्वारा मुग़ल बादशाह हुमायूँ के हरा के उत्तर प्रदेश पर अधिकार जमा लिहल गइल।[22] शेर शाह आ उनके लड़िका इस्लाम शाह द्वारा उत्तर प्रदेश पर ग्वालियर से शासन कइल गइल।[23] इस्लाम शाह के मौत के बाद उनके परधानमंत्री हेमू उत्तर प्रदेश के डि फैक्टो शासक बन गइल अ एह राज में बिहार, मध्य प्रदेश, आ बंगाल के पच्छिमी हिस्सा भी शामिल रहल। हेमू आपन टाइटिल हेमचंद्र विक्रमादित्य रखलें आ उनके औपचारिक राज्यारोहण दिल्ली के पुराना किला में 7 अक्टूबर 1556 के भइल। पानीपत के दूसरा जुद्ध में हेमू के निधन भइल आ उत्तर प्रदेश पर अकबर क शासन स्थापित भइल।[24] अकबर द्वारा आगरा आ फतेहपुर सीकरी से शासन चलावल गइल।[25] 18वीं सदी में मुगल साम्राज्य के पतन के बाद खाली जगह के मराठा साम्राज्य द्वारा भरल गइल आ मराठा लोग उत्तर प्रदेश पर हमला कइल जेह में रोहिल्ला लोग हार गइल आ रुहेलखण्ड पर रघुनाथ राव आ मल्हाराव होलकर के शासन हो गइल। मराठा आ रोहिल्ला लोग के बिचा में संघर्ष के अंत भइल 18 दिसंबर 1788 के, जब नजीबुद्दौला के पोता गुलाम कादिर के महादजी सिंधिया द्वारा हरा के गिरफ्तार क लिहल गइल। 1803 में दूसरा आंग्ल-मराठा जुद्ध के बाद ब्रिटिश ईस्ट इंडिया कंपनी द्वारा मराठा लोग के हरा दिहल गइल आ उत्तर प्रदेश पर अंगरेजी राज स्थापित हो गइल।[26]
ब्रिटिश राज मेंसंपादन
18वीं सदी के दूसरा हिस्सा में उत्तर भारत में कई गो लड़ाई, बंगाल से सुरू हो के पच्छिम के ओर बढ़त क्रम में, भइल आ इलाका धीरे-धीरे ब्रिटिश ईस्ट इंडिया कंपनी के शासन में आ गइल।[28] अजमेर आ जयपुर के राजघराना एही कंपनी राज में नार्थ-वेस्टर्न टेरीटरी (उत्तर-पच्छिमी इलाका) में शामिल कइल गइल रहल आ एकर नाँव तब "नार्थ-वेस्टर्न प्रोविंस" (आगरा के) रखल गइल रहे। बाद में यूपी भारत के पाँचवाँ सभसे बड़ राज्य बनल, बाकिर ई तबो ब्रिटिश भारत के सभसे छोट राज्य रहे।[29] एकर राजधानी दू बेर आगरा आ इलाहाबाद के बीच एहर-ओहर कइल गइल।[30]
ब्रिटिश शासन से गम्हिराहे असंतोख के चलते बंगाल रेजीमेंट के सिपाही लोग जे मेरठ में तैनात रहल, बिद्रोह क दिहल। एह घटना में उत्तर प्रदेश के मंगल पांडे के बिद्रोह के सुरुआत करे के श्रेय दिहल जाला।[31] एकरे बाद क्रम से बिद्रोह के बिस्तार होत गइल आ इतिहास में ई 1857 के बिद्रोह भा भारत के पहिली आजादी के लड़ाई के रूप में देखल जाला। कानपुर में नाना साहेब, तात्यां टोपे, आ अजीमुल्ला, लखनऊ में बेगम हजरत महल, झाँसी में रानी लक्ष्मीबाई, बरेली में खान बहादुर खान, फैजाबाद में मौलवी अहमदुल्लाह, कालपी में ताँत्या टोपे, इलाहाबाद में लियाकत अली, मेरठ में कदम सिंह आ मथुरा में देवी सिंह एह बिद्रोह के अगुआई कइल लोग। कुछ दिन बाद जब ब्रिटिश सासन दोबारा आपन सत्ता कायम क लिहलस, 1 नवंबर 1958 के इलाहाबाद में दरबार के आयोजन कइल गइल आ लार्ड कैनिंग महारानी के घोषणापत्र पढ़लें आ एकरे बाद भारत के सत्ता ईस्ट इंडिया कंपनी के हाथ से सीधे इंग्लैंड के महारानी के हाथ में चल गइल। बिद्रोह के बिफलता के बाद के राजीनीतिक स्थिति में अंग्रेज लोग आपन स्थिति अउरी पोढ़ करे खाती बिद्रोही प्रदेश सभ के बाँट के नया तरीका से राजनीतिक बिभाजन कइल। नार्थ-वेस्ट प्रोविंस के दिल्ली इलाका के पंजाब के संघे बिलय क दिहल गइल, अजमेर आ मारवाड़ के राजपुताना में बिलय कइल गइल, अवध के नया राज्य के रूप में स्थापित कइल गइल आ एकर नाँव 'नार्थ वेस्टर्न प्रोविंस ऑफ आगरा एंड अवध' रखल गइल, जेकरा के 1902 में 'यूनाइटेड प्रोविंस ऑफ आगरा एंड अवध' क दिहल गइल।[32] आमतौर पर एकरा के यूनाइटेड प्रोविंस भा यूपी कहल जाए लागल।[33][34]
1920 में राजधानी के इलाहाबाद से लखनऊ ले जाइल गइल। हाईकोर्ट के इलाहाबादे में रहे दिहल गइल बाकी एगो बेंच के स्थापना लखनउओ में कइल गइल। इलाहाबाद आज भी बिबिध प्रशासनिक आ सरकारी बिभागन के मुख्यालय बा आ महत्व के शहर हवे।[35] उत्तर प्रदेश भारत के राजनीति में आपन केंद्रीय महत्व बाद में भी कायम रखले रहल आ भारत के आजादी के लड़ाई में ई इलाका बहुत गरमागरमी वाला रहल। एही दौर में उत्तर प्रदेश में बनारस हिंदू विश्वविद्यालय, अलीगढ़ मुस्लिम विश्वविद्यालय, आ दारुल-उलूम देवबंद जइसन आधुनिक शिक्षा के केंद्र सभ के स्थापना भइल। क्रांतिकारी लोग में राम प्रसाद बिस्मिल आ चंद्रशेखर आजाद नियर लोग आ मोतीलाल नेहरू, जवाहरलाल नेहरू, मदन मोहन मालवीय, गोबिंद बल्लभ पंत नियर लोग उत्तर प्रदेश के रहल जे भारत के आजादी के आंदोलन में राष्ट्रीय स्तर पर सक्रिय रहल आ एकर अगुआई कइल। कांग्रेस के लखनऊ सत्र में 11 अप्रैल 1936 के आल इंडिया किसान सभा के स्थापना भइल आ परसिद्ध राष्ट्रवादी स्वामी सहजानंद सरस्वती के पहिला अध्यक्ष बनावल गइल,[36] एकर मकसद ढेर दिना से चल आइल रहल खेतिहर लोग के असंतोख के दूर कइल आ जमींदारी ब्यवस्था के तहत बड़हन भूस्वामी लोग के द्वारा खेतिहर लोगग के जमीन अधिकार पर हमला के खिलाफ खेतिहर लोग के आगे कइल आ भारत में किसान आंदोलन के सुरुआत कइल भी एकर उद्देश्य रहल।[37] सन 1942 के भारत छोड़ो आंदोलन में, बलियाँ जिला में चित्तू पांडे के अगुआई में ब्रिटिश राज के कुछ दिन खातिर खतम क दिहल गइल रहे। बलियाँ के, एकरे आजादी के लड़ाई में उग्र योगदान खातिर "बागी बलियाँ" के नाँव से जानल जाला।[38]
आजादी के बादसंपादन
भारत के आजादी के बाद, यूनाइटेड प्रोविंस के नाँव बदल के "उत्तर प्रदेश" कइल गइल, एकर छोट नाँव यूपी के ओही तरे रखे खातिर,[39][40] एकरा संबंधी नोटिफिकेशन के संघ के गजट में 24 जनवरी 1950 के छापल गइल।[41] ई राज्य से अबले आठ गो भारतीय परधानमंत्री हो चुकल बा लोग आ संसद में लोकसभा में सभसे ढेर हिस्सेदारी एही राज्य के बा। एकरा बावजूद भी, राजीनीतिक रूप से एतना महत्व वाला ई राज्य अपराध आ भ्रष्टाचार के चलते आर्थिक आ सामाजिक रूप से पिछड़पन के सिकार बा। जातीय आ सामुदायिक हिंसा से कई बेर परभावित भइल बा।[42] 1992 में अजोध्या में बाबरी महजिद के ध्वस्त करे के घटना के बाद राज्य में आ भारत भर में हिंसा भइल।[43] साल 2000 एकर उत्तरी पहाड़ी भाग के बिलगा के अलग राज्य उत्तराखंड बनावल गइल।[44]
भूगोलसंपादन
उत्तर प्रदेश के कुल रकबा 2,43,290 बर्ग किलोमीटर बा, आ एह मायने में ई भारत के चउथा सभसे बड़हन राज्य बा। ई भारत के उत्तरी भाग में स्थित बा आ एकर अंतरराष्ट्रीय चौहद्दी नेपाल के साथ बा। एह राज्य के उत्तर में हिमालय परबत शुरू हो जाला,[45] बाकी प्रदेश के ज्यादातर इलाका मैदानी बा आ ई मैदान हिमालय के पहाड़ी इलाका के तुलना में एकदम्मे अलग चीज बाड़ें।[46] मैदानी इलाका के भी कई भाग में बाँटल जाला: ऊपरी गंगा मैदान, गंगा-जमुना दुआबा, घाघरा मैदान, आ तराई के मैदान।[47] प्रदेश के दक्खिनी इलाका में बिंध्य परबत के पठारी हिस्सा बा।[48] ई दक्खिनी हिस्सा में मुख्य रूप से कड़ेर चट्टानी इलाका, पहाड़ी आ पठार आ मैदानी घाटी पावल जालीं। मैदान के उत्तरी हिस्सा में भाबर आ तराई के इलाका पावल जाला, तराई में दलदली जमीन, जंगल आ लमहर हाथी घास पावल जाले।[49] भाबर के इलाका में नदी सभ के पानी काफी हद तक जमीन के नीचे (अंडरग्राउंड) बहे ला आ तराई के समानांतर ई पातर पट्टी के रूप में बा।[49] मुख्य मैदानी इलाका के तीन हिस्सा में बाँटल जाला: पूरबी उत्तर प्रदेश, जेह में 14 गो जिला सामिल बाने, अक्सर सूखा या बाढ़ के स्थिति पैदा हो जाले, बहुत घन आबादी होखे के कारण प्रति बेकती जमीन के रकबा कम बा आ बिपन्नता के इलाका मानल जाला; बिचला उत्तर प्रदेश आ पच्छिमी उत्तर प्रदेश के स्थिति कुछ बेहतर बा आ नहर इत्यादी के बिकास के कारण सिंचनी के सुबिधान बा।[49] उत्तर प्रदेश के कई इलाका सभ में जलजमाव (वाटरलॉगिंग) या फिर ऊसर जमीन के टुकड़ा भी पावल जालें।[49] एकरे अलावा, राज्य के बहुत सारा हिस्सा सूखा वाला इलाका भी बा। राज्य में कुल 32 गो गिनावे लायक छोट-बड़ नदी बाड़ी जिनहन में गंगा, यमुना, सरजू, बेतवा इत्यादि के हिंदू धरम में भी महत्व बाटे।[50]
उत्तर परदेश में गहन खेती होला।[51] मैदानी हिस्सा के निचला इलाका सभ में बहुत उपजाऊँ जमीन बा। कुछ पहाड़ी ढाल सभ पर भी गहन खेती होले हालाँकि ई सिंचनी के सुबिधा पर निर्भर होला।[52] शिवालिक के पहाड़ी ढाल, जे एह प्रदेश के सभसे उत्तरी हिस्सा में बाने, के बाद तुरंते नीचे दक्खिन के ओर "भाबर" के इलाका हवे जहाँ हिमालयी नदी सभ द्वारा ले आइल बोल्डर आ मोट बालू के बनल जमीन हवे।[53] तराई आ भाबर के एह पातर पट्टी में इतिहासी रूप से घन बन रहल हवें, अभिन ले भी कुछ इलाका में बन मिले लें।[54]
जलवायुसंपादन
उत्तर प्रदेश में नम उपोष्णकटिबंधी जलवायु होले आ साल में चार गो सीजन होला।[55] दिसंबर से फरवरी के बीच जाड़ा, आ मार्च से मई ले गरमी के सीजन होला। एकरे बाद मानसून के सीजन आवे ला जून से सितंबर ले रहे ला।[56] गर्मी के सीजन बहुत ढेर अतिमान वाला होला जब अधिकतम तापमान 48 °C से ऊपर ले चहुँप जाला।[57] गंगा के मैदान में जलवायु उप-आर्द्र से ले के अर्द्ध-शुष्क के बीच पावल जाले।[56] राज्य के औसत सालाना बरखा 650 मिमी होले जबकि उत्तरी-पूरबी कोने के जिला सभ में ई 1000 मिमी होले,[58] क्रम से पच्छिम के ओर बरखा के मात्रा में कमी आवत जाले। इहाँ ज्यादातर बरखा मानसून के बंगाल के खाड़ी वाली शाखा से होला। जाड़ा के सीजन में भी कुछ बरखा होले जे पच्छिमी डिस्टर्बेंस के कारण होले आ चक्रवाती प्रकार के होले।[55][59]
बनस्पति आ जियाजंतुसंपादन
राज्य में प्राकृतिक संसाधन पर्याप्त रूप से मौजूद बा।[71] साल 2011 में राज्य में कुल दर्ज कइल गइल बन क्षेत्र 16,583 किमी2 (6,403 वर्ग मील) रहे जे राज्य के कुल भूगोली रकबा के 6.88% इलाका पर बिस्तार लिहले रहल।[72] तेजी से बनकटाई आ जानवरन के शिकार के बावजूद अभिन ले राज्य में बनस्पति आ जियाजंतु के मामिला में भरपूर बिबिधता देखे के मिले ला। कई प्रकार के फेड़न के प्रजाति, बिबिध छोट-बड़ मैमल, रेप्टाइल आ कीड़ा-मकोड़ा के प्रजाति ऊपरी समशीतोष्ण जंगली इलाका में पावल जालीं। कई प्रकार के पौधा जंगली रूप से पावल जालें जे जड़ी-बूटी के तौर पर इस्तेमाल होलें[73] आ एह तरह के दवा-बीरो वाला पौधा सभ के ब्यापारिक रूप से भी उपजावल जाला। तराई-दुआर इलाका में चारा के रूप में इस्तेमाल होखे वाली घास भी मिले ले आ कागज उद्योग में इस्तेमाल होखे वाली घास भी। नम-पतझड़ वाला फेड़ सभ गंगा के मैदान में नदी के किनारे वाला इलाका में पावल जालें। ई मैदान बिबिध प्रकार के कीरा-बिच्छी आ अन्य रेंगे वाला जंतु सभ के आवास भी हवे। गंगा आ अन्य नद्दी सभ में बिबिध प्रजाति के मछरी आ खेखड़ा, झींगा, डोंका इत्यादि भी मिले लें। बिंध्य इलाका आ पठारी भाग में बब्बुर आ औरी अइसने सूखा इलाका के फेड़ मिले लें। चिंकारा पुराना समय में बहुत पावल जाय आ नीलगाय अभिन भी बहुत संख्या में मिले लीं।[74][75]
पूरा मैदानी इलाका में उष्णकटिबंधीय पतझड़ वाली बनस्पति मिले ले आ जमीन ले भरपूर घाम के पहुँच के चलते घास आ झाड़ीदार पौधा भी खूब पावल जालें।[76] खेती बदे, प्राचीन समय में मैदानी इलाका के जंगल सभ के साफ़ कइल गइल आ अब कहीं-कहीं कुछ टुकड़ा बचल बाने जहाँ प्राकृतिक जंगल होखे। दक्खिनी हिस्सा में पठारी भाग में अइसन कुछ इलाका बचल बाने जहाँ कांटेदार पौधा आ सूखा इलाका वाली झाडी के इलाका पथरीला जमीन होखे के कारण साफ़ नइखे कइल गइल।[77] अइसन जंगल कम बरखा वाला क्षेत्र (50–70 सेमी), आ औसत तापमान 25-27 °C आ कम नमी वाला क्षेत्र में बाने।
उत्तर प्रदेश में चिरई सभ के बिबिध प्रजाति मिले लीं।[78] प्रमुख प्रजाति में घरेलू गौरइया, मैना, गंगा मैना, पंडुक, कबूतर, मोर, सुग्गा, कोयल, बुलबुल, चोंचा, मछरेंगा, कठफोड़वे, आ अउरी कई चिरई गिनावल जा सके लीं। राज्य में बखीरा, चंबल, चंद्रप्रभा, हस्तिनापुर, कैमूर आ सुरहा ताल नियर कई गो पक्षी-बिहार स्थापित कइल गइल बाने।[79][80][81][82][83][84][85]
रेप्टाइल, यानी रेंगे वाला जीव में बिस्तुइया, गिरगिट, गोह, कोबरा (गहुअन), करइत, धामिन, घड़ियाल इत्यादि पावल जाला। महसीर, टेंगना आ ट्राउट मछरी पावल जालीं। कई जियाजंतु सभ जे पहिले इहाँ पावल जायँ अब बिलुप्त भी हो चुकल बाने आ कई खतरा में भी बाने।[86] सरकार के कोसिस के बावजूद कई तरह के जानवरन के शिकार से भी खतरा बा।[87]
प्रशासनिक बिभाजन आ शहरसंपादन
उत्तर प्रदेश के प्रशासनिक रूप से कुल 75 गो जिला में बाँटल गइल बा आ ई जिला 18 गो मंडल में ब्यवस्थित बाने।[88] हर जिला के प्रशासन जिलाधिकारी के हाथ में होला जे एगो आईएएस अधिकारी होलें। मंडल यानि कमिशनरी के मुखिया कमिश्नर (मंडलायुक्त) होलें।
हर एक जिला के कई गो तहसील में बाँटल गइल बा। तहसील के प्रशासन के काम डिप्टी कलक्टर (एसडीएम) के जिम्मे होला आ ऊ लोग जिलाधिकारी (डीएम) के रिपोट करे ला। तहसील के नीचे ब्लॉक होलें, हालाँकि ई प्रशासनिक स्तर न हवें बलुक पंचायती राज आ बिकास के कामकाज खातिर बनावल इकाई हऽ। ब्लाक यानि बिकासखंड स्तर पर बीडीओ राज्य के अधिकारी आ ब्लाक प्रमुख जनता के प्रतिनिधि होलें। हर ब्लाक के ग्रामपंचायत में बाँटल गइल बा, एकर मुखिया जनता द्वारा चुनल प्रतिनिधि - ग्राम परधान होलें। एक ठो ग्राम पंचायत में कई गो गाँव सामिल हो सके लें।[89] ब्लाक में शहरी इलाका भी हो सके लें, जइसे छोट जनगणना कस्बा (सेंसस टाउन)[90] जबकि बड़हन नगर सभ में अलग से नगर पंचायत के गठन होला।
उत्तर प्रदेश में सभसे बड़हन प्रशासनिक बिभाग, 18 गो मंडल सभ के लिस्ट नीचे दिहल बा:
नीचे उत्तर प्रदेश के सभसे ढेर जनसंख्या वाला छह गो जिला आ भारत के जिला सभ में इनहन के रैंक दिहल गइल बा:[91]
अन्य राज्य सभ के तुलना में, उत्तर प्रदेश में सभसे ढेर मेट्रो शहर बाने।[92][93] राज्य के कुल वास्तविक शहरी जनसंख्या 44.4 मिलियन रहल, ई भारत के कुल शहरी जनसंख्या के 11.8% बा आ एह तरीका से अन्य राज्यन के तुलना में उत्तर प्रदेश दूसरा स्थान पर बा।[94] जनगणना 2011 के अनुसार, कुल 15 गो शहरी संकुल अइसन रहलें जिनहन के जनसंख्या 5,00,000 से ढेर रहल।[95] कुल 14 गो नगर निगम रहलें, आ नोएडा अलग से एगो बिधिक संस्था द्वारा प्रशासित कइल जाला।[96]
साल 2011 में, मायावती के मुख्यमंत्री काल में कैबिनेट मंत्री लोग ई निश्चय कइल कि उत्तर प्रदेश के चार गो राज्यन में बाँट दिहल जाय - पूर्वांचल, बुंदेलखंड, अवध प्रदेश आ पच्छिम प्रदेश। इनहन में क्रम से अठाईस, सात, तेईस, आ सत्रह गो जिला शामिल कइल जाए वाला रहलें। 2012 के चुनाव में जीत पावे वाली समाजवादी पार्टी के अखिलेश सरकार एह प्रस्ताव के नकार दिहलस।[97]
जनसांख्यिकीसंपादन
उत्तर प्रदेश बिसाल जनसंख्या आ तेज जनसंख्या बढ़ती दर वाला राज्य बा। 1991 से 2001 के बीच प्रदेश के जनसंख्या में 26% के बढ़ती भइल।[99] ई भारत के सभसे ढेर जनसंख्या वाला राज्य हवे, जहाँ 1 मार्च 2011 के कुल 199,581,477 निवासी लोग रहल।[100] एह तरीका से भारत देस के कुल जनसंख्या में उत्तर प्रदेश के हिस्सा 16.16% रहल। भले उत्तर प्रदेश भारत के चउथा सभसे बड़हन रकबा वाला राज्य होखे, एतना बिसाल जनसंख्या के कारण इहाँ के जनघनत्व 828 ब्यक्ति प्रति वर्गकिलोमीटर बा आ ई देस के सभसे घन बसल राज्यन में से एक बा।
2011 में, उत्तर प्रदेश में मानव लिंगानुपात 908 रहल (यानी 1000 मरदाना पर 908 जनाना), जे पूरा देस के औसत लिंगानुपात 933 के तुलना में कम रहल।[1] 2001–2011 के बीच दशकीय बृद्धि दर (उत्तराखंड के सामिल क के) 20.09% रहल जे देस भर के औसत 17.64% से ढेर रहल।[101][102] उत्तर प्रदेश में गरीबी रेखा से नीचे जीवन बितावे वाला लोग के भी भारी जनसंख्या बाटे।[103] योजना आयोग के रिलीज कइल अनुमान के मोताबिक राज्य में कुल 59 मिलियन (5.9 करोड़) लोग गरीबी रेखा से नीचे रहल जे पूरा भारत के अउरी कवनो भी राज्य के तुलना में ढेर रहल।[103][104]
2011 के जनगणना के अनुसार, भारत के सभसे ढेर जनसंख्या वाला उत्तर प्रदेश, कुल हिंदू आ मुसलमान जनसंख्या के मामिला में भी सभसे ऊपर रहल।[105] धरम के आधार पर, साल 2011 के जनसंख्या में 79.73% हिंदू, 19.26% मुसलमान, 0.32% सिख, 0.18% ईसाई, 0.11% जैन, 0.10% बौद्ध, आ 0.30% अन्य दूसर धरम माने वाला लोग रहल।[106] राज्य में 2011 के आँकड़ा अनुसार साक्षारता दर 67.7% रहल, जे राष्ट्रीय औसत 74% से कमे रहल।[107][108] पुरुष साक्षारता 79% आ औरतन के साक्षरता दर 59% रहल। एकरे पहिले, 2001 के जनगणना में कुल साक्षरता दर 56.27%, पुरुष साक्षरता 67% आ औरतन के साक्षरता दर 43% दर्ज कइल गइल रहल।[109]
हिंदी इहाँ के प्रमुख भाषा हवे आ आँकड़ा के मोताबिक (91.32%) लोग[110] अपना के हिंदी भाषी बतावल। उर्दू दुसरही भाषा हवे जे राजकाज में इस्तेमाल होले।[110] भोजपुरी अन्य प्रमुख भाषा बा जे पूर्वांचल में बिसाल जनसंख्या द्वारा बोलल जाले हालाँकि, भारत सरकार एकरा के हिंदी के बोली माने ले जवना कारण भोजपुरी आ हिंदी दूनो के वास्तविक बोले वाला लोग के संख्या के अंजाद लगावल कठिन बा।
सरकार आ प्रशासनसंपादन
राज्य कसे शासन प्रातिनिधिक लोकतंत्र के संसदीय सिस्टम से चले ला। उत्तर प्रदेश भारत के सात गो अइसन राज्य सभ में से एक बा जहाँ दू सदन वाली विधायिका बाटे: निचला सदन के बिधान सभा आ ऊपरी सदन के बिधान परिषद कहल जाला।[111][112] उत्तर प्रदेश बिधान सभा में कुल 404 सीट बा इनहन खातिर जनता सीधे आपन प्रतिनिधि चुने ले जे लोग के बिधायक कहल जाला। बिधान सभा के सदस्य, यानी ई बिधायक लोग पाँच बरिस खातिर चुनल जाला। उत्तर प्रदेश के बिधान परिषद, यानी ऊपरी सदन, 100 सदस्य वाला एगो परमानेंट सदन हवे आ दू तिहाई सदस्य (33 गो) हर दूसरा साल चुनल जाला। चूँकि, भारतीय संसद में उत्तर प्रदेश के सभसे ढेर लेजिस्लेटर (सांसद) लोग जाला, ई राज्य देस के राजनीति मेंभी बहुत महत्व के मानल जाला।[113] भारतीय संसद में 80 गो लोक सभा सदस्य आ 31 गो राज्यसभा सदस्य उत्तरे प्रदेश के होला लोग।[114][115][116][117]
उत्तर प्रदेश में लोकतांत्रिक रूप से शासन के संबैधानिक मुखिया राज्यपाल (गवर्नर) होलें जिनके नियुक्ति राष्ट्रपति द्वारा कइल जाला। राज्यपाल के कार्यकाल पाँच साल होला।[118] बिधान सभा में मेजारिटी के दल भा गठबंधन के नेता के राज्यपाल द्वारा मुख्यमंत्री नियुक्त कइल जाला आ इनके सलाह अनुसार बाकी मंत्रिमंडल के भी नियुक्ति राज्यपाले करे लें। प्रतीकात्मक रूप से सरकार के मुखिया राज्यपाल होलें आ रोजमर्रा के सरकारी कामकाज के जिम्मेदारी मुख्यमंत्री आ उनके मंत्रिमंडल के होला।
हर जिला के प्रशासन जिलाधिकारी (डीएम) के हाथे होला जे भारतीय प्रशासनिक सेवा (आइएएस) अधिकारी होलें आ इनके मातहत राज्य सेवा के अधिकारी लोग होला।[119] पुलिस कप्तान (एसपी), भारतीय पुलिस सेवा (आइपीएस) अधिकारी होलें आ इनके सहायता में राज्य पुलिस के अधिकारी लोग होला।[49] न्यायपालिका में इहाँ सभसे ऊपर इलाहाबाद हाइकोर्ट बा जेकर एगो बेंच लखनऊ में भी बा। एकरे नीचे हर जिला में जिला न्यायालय आ सत्र न्यायालय बाने आ तहसील स्तर पर भी कुछ मुकदमा के सुनवाई होला।[120] हाइकोर्ट के मुख्य न्यायाधीस के नियुक्ती राष्ट्रपति द्वारा, सुप्रीम कोर्ट के मुख्य न्यायाधीस के सलाह पर होले।[49] बाकी जज लोग के नियुक्ति इहाँ के मुख्य न्यायाधीश के सलाह पर राष्ट्रपति द्वारा होले।[120][121] निचली अदालत सभ, दू हिस्सा में बिभाजित होलीं: उत्तर प्रदेश सिविल न्यायिक सेवा आ उत्तर प्रदेश उच्च न्यायिक सेवा।[49] जहाँ सिविल जूडीशियल सर्विस में सिविल जज (जूनियर डिवीजन)/चीफ जूडीशियल मजिस्ट्रेट ओही जे, उत्तर प्रदेश के हायर जूडीशियल सेवा में सिविल आ सेशन (सत्र) जज लोग होला।[49][122]
उत्तर प्रदेश के राजनीति में भारतीय राष्ट्रीय कांग्रेस, समाजवादी पार्टी, बहुजन समाज पार्टी आ भारतीय जनता पार्टी नियर चार गो राजनीतिक दल के मुख्य भूमिका बाटे। उत्तर प्रदेश के राजनीतिग्य लोग भारत के राष्ट्रीय राजनीति में भी प्रमुख भूमिका अदा कइले बा, कुछ लोग काफी ऊँच पद तक ले चहुँपल बा, जइसे कि परधानमंत्री। एह मामिला में उत्तर प्रदेश के अंडर अचीवर भी मानल जाला कि देस के आठ गो परधानमंत्री देवे के बावजूद भी ई राज्य अभिन ले गरीब राज्य बा।[123]
अर्थब्यवस्थासंपादन
अगर राज्य के नेट घरेलू उत्पाद (NSDP) के हिसाब से देखल जाय, महाराष्ट्र के बाद उत्तर प्रदेश भारत के दुसरा सभसे बड़ अर्थब्यवस्था हवे, जहाँ NSDP ₹14.46 lakh crore (US$200 बिलियन) बा,[125] आ एह तरीका से भारत के अर्थब्यवस्था में एकर जोगदान 8.406 % के बा। खेतीबारी एह राज्य के लोग के मुख्य पेशा हवे।[126] इंडिया ब्रांड इक्विटी फाउंडेशन के रपट के मोताबिक, साल 2014–15 में देस के कुल खाद्यान उत्पादन में उत्तर प्रदेश के 19% सझियाई रहल। साल 2014–15 में खाद्यान्न उत्पादन 47,773.4 हजार टन रहल। इहाँ गोहूँ मुख्य खाद्यान फसल हवे आ ऊखि प्रमुख आमदनी वाली फसल ह।[127] भारतीय चीनी मिल एसोसिएशन (ISMA) के रपट के मोताबिक, भारत में कुल ऊख के उत्पादन साल 2015 के सितंबर महीना में खतम होखे वाला बित्त बरिस में 28.3 मिलियन टन रहल जेह में से 10.47 मिलियन टन महाराष्ट्र में आ 7.35 मिलियन टन उत्तर प्रदेश से रहल।[128]
राज्य में उद्योग सभ के संकेद्रण कई टुकड़ा में बा। मुख्य उद्योग क्षेत्र में कानपुर आ नोएडा गिनावल जा सके ला। पूर्वांचल में भी कुछ उद्योग लागल बाने। बनारस-मुग़लसराय इलाका में रेलवे से संबंधित उद्योग लागल बाने जइसे मंडुआडीह में डीजल लोकोमोटिव कारखाना बा। इलाहाबाद के उपनगरी इलाका के रूप में नैनी में भी उद्योग क्षेत्र बा, आ जौनपुर में सतहरिया उद्योग क्षेत्र बिकसित कइल जा रहल बा। उत्तर प्रदेश में मुख्य उद्योग सभ में इंजीनियरी उत्पाद, इलेक्ट्रानिक्स, इलेक्ट्रिक सामान, केबिल, स्टील, चमड़ा से बनल सामान, कपड़ा उद्योग, गहना, ऑटोमोबाइल, रेल डिब्बा इत्यादि बाने। छोटहन साइज के उद्योग सभ के संख्या उत्तर प्रदेश में सगरी राज्यन के तुलना में सभसे ढेर बा; कुल भारत के 23 लाख अइसन छोट इकाई सभ के लगभग 12 हिस्सा इहँवे उत्तरे प्रदेश में बा।[126] With 359 manufacturing clusters, cement is the top sector of SMEs in UP.[129]
शिक्षासंपादन
उत्तर प्रदेश में शिक्षा के बहुत पुरान परंपरा चल आइल बा भले ई इतिहासी दौर में उच्चबर्ग आ धार्मिक बिद्यालयन ले सीमित रहल होखे।[130] संस्कृत-आधारित शिक्षा इहाँ बैदिक काल से ले के गुप्त काल ले रहल आ एकरे बाद संस्कृति के बिकासक्रम में, पाली, फ़ारसी, आ अरबी बिद्या के चलन आइल। हिंदू-बौद्ध-मुसलमानी बिद्या के सामूहिक रूप तब तक ले इहाँ के बिसेसता रहल जबले ब्रिटिश राज के उदय ना भइल। वर्तमान इस्कूल-से-इन्वर्सिटी वाला सिस्टम बाकी भारत के साथे-साथ इहाँ भी स्थापित भइल आ एह सिस्टम के बिकास में ब्रिटिश राज आ ईसाई मिशनरी सभ के योगदान हवे।[131] राज्य में इस्कूल सभ या त सरकार द्वारा चलावल जालें या फिर प्राइवेट संस्था (ट्रस्ट) द्वारा। ज्यादातर इस्कूल सभ में पढ़ाई के माध्यम के रूप में हिंदी के इस्तेमाल होला; एकरे अलावा इंग्लिश-मीडियम इस्कूल भी बाने आ संस्कृत पाठशाला आ मदरसा भी जहाँ क्रम से अंगरेजी, संस्कृत आ उर्दू माध्यम में पढ़ाई होला। सीबीएससी आ आइसीएससी बोर्ड से जुड़ल इस्कूल सभ में अंगरेजी माध्यम से पढ़ाई होला।[132]
उत्तर प्रदेश में कुल 45 गो विश्वविद्यालय बाने,[133] जेह में 5 गो केंद्रीय विश्वविद्यालय, 28 गो राज्य विश्वविद्यालय, 8 डीम्ड विश्वविद्यालय, 2 गो आइआइटी, 1 ठो आइआइएम (लखनऊ), 1 ठो एनआइटी (इलाहाबाद), आ 2 गो ट्रिपल आइटी, 1 ठो नेशनल लॉ कॉलेज आ कई सारा इंजीनियरिंग कालेज आ पॉलिटेकनिक कॉलेज अउरी आइटीआई बाने।[134] उत्तर प्रदेश के प्रतिष्ठित विश्वविद्यालय आ उच्च शिक्षा संस्थान सभ में अलीगढ़ मुस्लिम विश्वविद्यालय, आईआईटी कानपुर, आईआईएम लखनऊ, इलाहाबाद विश्वविद्यालय, किंग जार्ज मेडिकल कॉलेज (केजीएमसी), बनारस हिंदू यूनिवर्सिटी (बीएचयू), मोतीलाल नेहरू नेशनल इंस्टीट्यूट ऑफ टेक्नोलॉजी (एमएनआईटी), संजय गाँधी पीजीआई प्रमुख बाने।[135][136]
पर्यटनसंपादन
घरेलू पर्यटन के हिसाब से देखल जाय त उत्तर प्रदेश में सभसे ढेर पर्यटक लोग आवे ला, ई संख्या 71 मिलियन (7.1 करोड़) बा,[137][138] जेकर वजह इहाँ के बिबिधता वाला भूगोल, संस्कृति, तिहुआर, स्मारक, प्राचीन पूजा अस्थान आ बौद्ध बिहार इत्यादि के मौजूदगी बा। हर साल अकेले इलाहाबाद में माघ मेलवे में लाखन गो श्रद्धालू लोग नहान करे आवे ला।[139] इहे मेला हर 12वाँ बरिस अउरी बिसाल पैमाना पर आयोजित होला आ कुंभ मेला कहाला, एह समय लगभग एक करोड़ लोग एह गंगा-जमुना के संगम पर एकट्ठा हो जाला आ ई लोगन के दुनिया में सभसे बड़ समागम बन जाला।[140]
इतिहासी रूप से महत्त्व के जगह बनारस खुद भी बा आ एकरे लगे सारनाथ भी बा[141] जहाँ गौतम बुद्ध आपन पहिला उपदेस दिहले रहलें; एकरे उत्तर में गोरखपुर के आगे कुशीनगर भी बौद्ध धरम के लोग खातिर महत्व के अस्थान बा जहाँ बुद्ध के निधन भइल। सारनाथ में मौजूद अशोक के खम्हा आ एकर सिंह मुकुट दुनो राष्ट्रीय महत्त्व के चीज बा। बनारस से लगभग 80 किमी के दूरी पर मौजूद गाजीपुर अपना गंगा घाट खातिर भी मशहूर बा आ हेइजे लार्ड कार्नवालिस के निधन भइल रहल आ उनुके मकबरा मौजूद बा।[142] राज्य में कई गो पक्षी बिहार भी बाने, जइसे एटा में, समसपुर में, आ बलियाँ में सुरहा ताल।
राजधानी लखनऊ में भी कई सारा इतिहासी धरोहर भवन मौजूद बाने।[143][144] इहाँ अवध काल के ब्रिटिश रेजीडेंसी के भवन अबहिन ले संरक्षित बा आ एकर जीर्णोद्धार भी कइल गइल बा। बड़ा आ छोटा इमामबाड़ा आ अउरी कई गो भवन बाने जिनहन के देखे लोग आवे ला। उत्तर प्रदेश में आगरा आ एकरे नजदीक में तीन गो बिस्व धरोहर अस्थान बाने: ताज महल, आगरा के किला आ फतेहपुर सीकरी।
पर्यटन के बढ़ावा देवे खातिर इहाँ 1972 में पर्यटन डाइरेक्टरेट के स्थापना कइल गइल जेकर मुखिया एगो आइएएस अफसर होलें। एकरे बाद 1974 में उत्तर प्रदेश राज्य पर्यटन निगम के स्थापना कइल गइल जे पर्यटन से जुड़ल बानिज्यिक क्रियाकलाप के देखरेख करे ला।[145]
सेहत आ सेहत सुबिधासंपादन
उत्तर प्रदेश में सरकारी आ निजी क्षेत्र मिला के बड़हन पैमाना पर स्वास्थ्य सुबिधा खातिर इंफ्रास्ट्रक्चर के बिकास भइल बा बाकी सेहत के अलग-अलग पैरामीटर पर अन्य राज्य सभ से तुलना कइल जाय त इहाँ के परफारमेंस बहुत उत्साहजनक नइखे। भले पब्लिक आ प्राइवेट सेक्टर में स्वास्थ्य सुबिधा के लमहर-चाकर इन्फ्रास्ट्रक्चर मौजूद होखे, इहँवा के बिसाल जनसंख्या के कारण ई जरूरत भर के ना बाटे आ अइसन सेवा सभ के डिमांड पूरा ना क पावे ला।
पछिला 15 साल में, उत्तर प्रदेश के जनसंख्या में लगभग 25 प्रतिशत से अधिका के बढ़ती भइल बा। जबकि, सरकारी स्वास्थ्य केंद्र, जवन पब्लिक सेक्टर के सभसे अगिला मोर्चा के स्वास्थ्य सुबिधा बा, इनहन के संख्या में आठ प्रतिशत के गिरावट आइल बा।[146] छोटहन उपकेंद्र सभ, जहाँ जनता के पहिला संपर्क एह सुबिधा सभ से होला, इनहन के संख्या में बस 2 प्रतिशत के बढती भइल बा अगर 2015 के पहिले के 25 साल में भइल बदलाव के देखल जाय, जबकि एही समय में राज्य के जनसँख्या में 51 परसेंट से ढेर के बढ़ती भइल बा।[146] एगो नया पैदा भइल बच्चा के जिए के आशा के तुलना कइल जाय त बिहार के तुलना में ओकर जीवन प्रत्याशा चार बरिस कम, हरियाणा के तुलना में पाँच साल कम, आ हिमाचल प्रदेश के तुलना में सात बरिस कम रहे ला। भारत के स्तर पर, सगरी छुआछूत से फइले वाली भा गैर-छुआछूत वाली बेमारी सभ में उत्तर प्रदेश लगभग सभन में सभसे ढेर केस वाला रहल, एह में टाईफाइड से होखे वाला मउअत के 48 परसेंट (2014); 17 परसेंट कैंसर से होखे वाला मौत आ 18 परसेंट टीबी से होखे वाला मउअत (2015) उत्तर प्रदेश से रहल।[146] महतारी मउअत दर के मामिला में आसाम के बाद उत्तर प्रदेश भारत में दूसरा नमर प बाटे आ इहाँ हर एक लाख जचगी करे वाली औरतन में से 285 के मौत के एभरेज (2013) बाटे, आ सौ में 62 गर्भवती औरतन के जचगी के बाद जवन कमसेकम स्वास्थ्य-सुबिधा मिले के चाहीं ऊ ना उपलब्ध हो पावे ला।[146]
अभिन भी राज्य में 42 प्रतिशत औरत, संख्या में ई 15 लाख से ढेर होखी, घरहीं जचगी करे लीं। अइसन जचगी सभ में से लगभग दू तिहाई हिस्सा (61 प्रतिशत) सुरक्षित ना होला।[147] शिशु मौत दर के आँकड़ा उत्तर प्रदेश में हाई बाटे, नवजात मौत दर (NNMR) से पाँच बरिस के भीतर मरे वाला बच्चा सभ के इंडिकेटर देखल जाय त हर 1000 जनमल बच्चा सभ में से 64 गो मर जालें, एह में से 35 गो महीना के भीतरे मर जालें आ 50 गो साल भर के उमिर पूरा ना का पावे लें।[148] अगर भारत के मानक के हिसाब से देखल जाय, प्रदेश के लगभग एक तिहाई हिस्सा ग्रामीण जनसंख्या मूलभूत स्वास्थ्य सुबिधा से बंचित बाटे।[149] हाल में, गोरखपुर में 60 ढेर बच्चन के अस्पताल में मौत हो गइल, एकर कारण उहाँ ऑक्सीजन के सप्लाई में कमी होखल बतावल गइल।[150]
संस्कृतिसंपादन
भाषा आ साहित्यसंपादन
बहुत सारा वैदिक मंत्र सभ के रचना प्राचीन काल में एह इलाका में भइल जे आज उत्तर प्रदेश के अंदर पड़े ला। महर्षि व्यास, जे परंपरागत रूप से वेद सभ के बिभाजन करे वाला मानल जालें आ पुराणन आ महाभारत के रचइता मानल जालें आ जिनके समर्पित तिहुआर गुरु पूर्णिमा आज भी एह क्षेत्र में मनावल जाला, उत्तर परदेस के कालपी के नजदीक जमुना नदी के एगो दीप पर जनमल बतावल जालें।[151][152] बाद के समय में, हिंदी साहित्य आ लोक साहित्य में एह प्रदेश के बहुत योगदान रहल बा आ तुलसीदास, सूरदास आ कबीरदास नियर लोग एही राज्य से रहल बा। बनारस पुराना समय से शिक्षा आ साहित्य के केंद्र रहल चल आइल बा। आधुनिक समय (19वीं आ 20वीं-सदी) के हिंदी भाषा के साहित्य में भी बहुत सारा लोग के नाँव गिनावल जा सके ला जइसे कि भारतेंदु हरिश्चंद्र, जयशंकर प्रसाद, मैथिलीशरण गुप्त, मुंशी प्रेमचंद, महादेवी वर्मा, सुभद्राकुमारी चौहान, सूर्यकांत त्रिपाठी निराला, बाबू गुलाबराय, अज्ञेय, हरिवंश राय बच्चन, हजारी प्रसाद द्विवेदी,[153] शिवप्रसाद सिंह आ काशीनाथ सिंह इत्यादि।
राज्य के कबो-कबो हिंदी हार्टलैंड (मने कि, हिंदी हृदय प्रदेश) भी कहल जाला।[154] हिंदी भाषा राज्य के प्रशासन के ऑफिशियल भाषा 1951 के उत्तर प्रदेश ऑफिशियल भाषा अधिनियम से बनल आ 1989 में एह अधिनियम में सुधार कइल गइल आ उर्दू के अतिरिक्त भाषा के दर्जा दिहल गइल।[155] भाषा बिज्ञान के हिसाब से राज्य के बिस्तार हिंदी पट्टी के पच्छिमी, मध्य आ पूरबी हिंदी तीनो के कुछ इलाका कभर करे ला। मुख्य भाषा आ बोली सभ में अवधी, भोजपुरी, ब्रजभाषा, बुन्देली, कनौजी, बघेली आ कड़ी बोली गिनावल जाली सऽ।[156]
संगीत आ नाचसंपादन
उत्तर प्रदेश से आवे वाला संगीत के क्षेत्र के हस्ती लोग में अनूप जलोटा, गिरिजा देवी, किशन महराज, विकास महराज,[157] नौशाद अली, रविशंकर, शुबहा मुद्गल, सिद्धेश्वरी देवी, तलत महमूद आ उस्ताद बिस्मिल्ला खान के नाँव प्रमुख बा। परसिद्ध गजल गायिका बेगम अख्तर उत्तरे परदेश के रहली। लोक संगीत के भी इहाँ बहुत धनी परंपरा बा आ ब्रज क्षेत्र के रसिया आ होरी कृष्ण भक्ति के संगीत हवे। अन्य लोग संगीत के रूप में फगुआ, कजरी, चैती, सोहर, ठुमरी, बिरहा, आ सोरठी बाटे। लखनऊ में भातखंडे संगीत संस्थान आ इलाहाबाद में प्रयाग संगीत समीति इहाँ के प्रमुख संगीत शिक्षा के संस्थान बाड़ें।[158]
शाश्त्रीय नाच के बिधा कथक के पैदाइश उत्तरे प्रदेश में भइल।[70] तबला आ पखावज के साथ एह नाच के प्रस्तुति उत्तर भारतीय संगीत पर आधारित होले।[159] शास्त्रीय नाच के चार गो घराना प्रमुख बाने: लखनऊ घराना, अज्राड़ा घराना, फर्रूखाबाद घराना आ बनारस घराना।[160][161] पूर्वांचल के लोक नाच में धोबिअऊ आ कहरऊ नाच के ख़ास अस्थान बा।
मेला आ परब-तिहुआरसंपादन
दिपावली, होली आ रामनवमी उत्तर प्रदेश के बहुत प्रमुख तिहुआर हवें। इलाहाबाद के कुंभ मेला सभसे बड़हन मेला हवे।[162] बरसाना आ मथुरा में होली के पहिले लट्ठमार होली एक ठो परसिद्ध तिहुआर हवे। बुद्ध पूर्णिमा, जहिया गौतम बुद्ध के जनम, ज्ञान, आ निर्वाण तीनो भइल, बौद्ध लोग आ हिंदू लोग के पावन परब हवे। अन्य तिहुआर सभ में ईद-उल-फ़ित्र, बकरीद, बिजयदसिमी, खिचड़ी, बसंत पंचिमी, सतुआन, जन्माष्टमी, देव दीपावली, गंगा दसहरा, छठ पूजा, महावीर जयंती, मोहर्रम, आ हनुमान जयंती प्रमुख बाने।[163] आगरा के ताज महोत्सव, आधुनिक समय के चीज हवे आ संस्कृति के बिबिध रंगीन रूप देखे के मिले ला।[164] इलाहाबाद में, त्रिवेणी महोत्सव भी मनावल जाला।
खानपानसंपादन
रोज-रोज खाइल जाए वाला खाना में, उत्तर भारत के बाकी इलाका नियर, उत्तर प्रदेश में भी थाली में रोटी, दाल, सब्जी आ चावल (भात) प्रमुख भोजन हवे। एकरे संघे, चटनी, रायता, अँचार आ पापड़ नियर चीज चटकार करे खातिर भोजन के सहजोगी आइटम हवें सऽ। खास मोका महाले, रोटी के जगह पूड़ी खाइल जाला। अइसन मोका सभ पर कड़ाही में छान के बनावल पकवान सभ के प्रमुखता हो जाला, इनहन के पक्का खाना कहल जाला। पूड़ी, कचउड़ी, सब्जी, पोलाव, पापड़, रायता आ मीठा आइटम में खीर (तस्मई) भा सेवई खाइल जाला। पेय (पियल जाए वाला) चीज सभ में छाछ (भा माँठा) अभिन भी बहुत सारा लोग पसंद करे ला। भोजन के बाद पान खाए-खियावे के चलन भी हवे।
बहुत सारा समुदाय-बिरादरी सभ के आपन ख़ास पकवान भी होला। जैन, कायस्थ आ मुसलमान लोग के अपना तरीका के भोजन होला। एही तरीका से एह बड़हन राज्य में क्षेत्र के अनुसार भी बिबिधता देखे के मिले ला। अवधी खाना, लखनऊ के परभाव में कबाब, बिरियानी, कीमा आ निहारी नियर पकवान सभ खातिर बहुत परसिद्ध हवे। मिठाई के आइटम में, खुरचन, बरफी, पेड़ा, गुलाबजामुन, पेठा, राबड़ी नियर चीज बहुत चलन में बाड़ी आ हिंदू लोग के भोजन में इनहन के बहुत प्रमुख अस्थान बाटे। लखनऊ के चाट आ बनारस के पान अपना सवाद आ सामग्री खाती पुरा दुनिया में मशहूर हवे।[165]
अवधी खानपान पर मुख्य रूप से लखनऊ क परभाव देखल जाला। नबाब लोग के शासन काल में, मुगलई पकवान के इहाँ चलन बहुत बढ़ल आ एही कारण इहाँ के भोजन भी काश्मीर, मध्य एशिया, पंजाब आ हैदराबादी पकवान सभ से परभावित भइल; आज शहर के अपना नबाबी खाना खातिर जानल जाला।[166] लखनऊ के बावर्ची आ रकाबदार लोग इहाँ खास 'दम पुख्त' स्टाइल शुरू कइल (जेह में कई तरह के "दम" शामिल बाने, इनहन के मद्धिम आँच पर देरी ले पकावल जाला) आ अब ई लखनऊ के खास चीन्हा बन चुकल बा। एही स्टाइल के बिस्तार के रूप में, कबाब, कोरमा, बिरियानी, कलिया, कुलचा, जरदा, शीरमाल, रूमाली रोटी, आ वरकी पराठा भी लखनऊ के खास चीज मानल जाला। अवध के खाना खाली भर बिबिधते के मामिला में धनी नइखे, पकवान बनावे में इस्तेमाल होखे वाला सामान में भी बहुत चीज शामिल कइल जाला जेह में इलायची, केसर आ जाफरान नियर खुशबूदार मसाला इत्यादि गिनावल जा सके लें।
पूरबी उत्तर प्रदेश के खाना, जहाँ भोजपुरी संस्कृति बा, कुछ अलगे किसिम के होला। आम उत्तर परदेशी थाली इहाँ ओइसने होले जइसन बाकी उत्तर भारत में, बाकी पूरुब बढ़े पर भात के महत्त्व आ मछरी के महत्व बढ़त जाला। खास परब तिहुआरन पर पूड़ी कचौड़ी के साथ कढ़ी-बरी इत्यादि के महत्व भी बढ़ जाला। भउरी-चोखा (लिट्टी-चोखा), सतुआ आ दही-चिउड़ा एह इलाका में काफी चलन में रहल बा। तराई के इलाका में मछरी के परभाव बढ़त देखल जाला।
पहिनावासंपादन
उत्तर प्रदेश के लोग के पहिनावा में परंपरागत पहिनावा आ पच्छिमी स्टाइल के पहिनावा, दुनों सामिल बा।[167] परंपरागत रूप से एह इलाका में धोती-कुरता भा पैजामा-कुरता मरदाना लोग के पोशाक हवे आ औरतन के पोशाक साड़ी आ सलवार-कमीज हवे।[167] नया जमाना के लोग अब पैंट-बुशट, जींस-टीशर्ट भी पहिरत बा। टोपी आ पगड़ी पुरुष लोग के पोशाक के हिस्सा हवे।[167] शेरवानी आ चूड़ीदार पैजामा, मर्दाना लोग बिसेस मोका-महाले पहिरे ला जइसे कि शादी बियाह भा तिहुआर के समय पर।[167]
मीडियासंपादन
उत्तर प्रदेश से कई गो अंगरेजी, हिंदी आ उर्दू अखबार आ पत्रिका सभ के प्रकाशन होला। अंगरेजी के पायनियर के अस्थापना 1865 में जार्ज एलेन द्वारा इलाहाबाद में कइल गइल।[168] अमर उजाला, दैनिक जागरण, हिन्दुस्तान इत्यादि के भारी सर्कुलेशन बा आ इनहन के लोकल संस्करण कई जगह से छपे ला। इहाँ छपे आ बिकाये वाला प्रमुख अंगरेजी अखबार सभ में दि टेलीग्राफ, दि टाइम्स ऑफ इंडिया, हिंदुस्तान टाइम्स, दि हिंदू, दि स्टेट्समैन, दि इंडियन एक्सप्रेस, आ एशियन एज बाड़ें। अर्थजगत आ फाइनेंस से जुड़ल प्रमुख अखबार दि इकोनॉमिक टाइम्स, दि फाइनेंशियल एक्सप्रेस, बिजनेस लाइन, आ बिजनेस स्टैंडर्ड के सर्कुलेशन उल्लेख जोग बा। देसी भाषा सभ में भी कई गो अखबार बिकालें जेह में नेपाली, गुजराती, पंजाबी, बंगाली, ओडिया आ उर्दू भाषा के अखबार शामिल बाड़ें, हालाँकि इनहन के पाठक लोग के संख्या गिनल चुनल बा।
दूरदर्शन राज्य द्वारा चलावल जाये वाला टीवी चैनल हवे। एकरे अलावा बिबिध हिंदी, अंगरेजी आ क्षेत्रीय भाषा सभ के चैनल केबिल प्रसारण आ डिश द्वारा उपलब्ध बाने। 24 घंटा समाचार प्रसारण वाला चैनल में एनडीटीवी इंडिया, डीडी न्यूज, जी न्यूज, जन टीवी, आइबीएन-7, आज तक आ एबीपी न्यूज प्रमुख बाने। आल इंडिया रेडियो (आकाशवाणी) राज्य के रेडियो चैनल हवे। एकरे अलावा 32 गो प्राइवेट फ्रीक्वेंसी वाला एफएम चैनल के प्रसारण उत्तर प्रदेश के अलग-अलग शहर सभ में हो रहल बा।[169][170] सेलफोन नेटवर्क सभ में राज्य के मालिकाना वाला बीएसएनएल बा आ प्राइवेट में वोडाफोन, रिलायंस, एयरटेल, एयरसेल, टेलिनोर, टाटा इंडीकॉम, आइडिया सेलुलर आ टाटा डूकोमो बाने। कुछ चुनल शहर सभ में ब्राडबैंड के सुबिधा उपलब्ध बा जे बीएसएनएल आ कुछ प्राइवेट कंपनी सभ द्वारा उपलब्ध करावल जाले।[171] बीएसएनएल आ अन्य प्रदाता सभ द्वारा डायल-अप सेवा भी उपलब्ध करावल जाले।[172]
संदर्भसंपादन
- ↑ 1.0 1.1 1.2 "Statistics of Uttar Pradesh". Census of India 2011. UP Government. 1 मार्च 2011. पहुँचतिथी 31 जुलाई 2012.
- ↑ "Anandiben Patel sworn-in as UP governor". दि इकोनामिक टाइम्स. पीटीआइ. 29 जुलाई 2019. पहुँचतिथी 3 अगस्त 2019.
- ↑ Virendra N. Misra, Peter Bellwood (1985). Recent Advances in Indo-Pacific Prehistory: proceedings of the international symposium held at Poona. प. 69. ISBN 90-04-07512-7. पहुँचतिथी 23 July 2012.
- ↑ Bridget Allchin, Frank Raymond Allchin (29 July 1982). The Rise of Civilization in India and Pakistan. Cambridge University Press. प. 58. ISBN 0-521-28550-X. पहुँचतिथी 23 July 2012.
- ↑ Hasmukhlal Dhirajlal Sankalia; Shantaram Bhalchandra Deo; Madhukar Keshav Dhavalikar (1985). Studies in Indian Archaeology: Professor H.D. Sankalia Felicitation Volume. Popular Prakashan. प. 96. ISBN 978-0-86132-088-2.
- ↑ Confidence limits for the age are 85 (±11) and 72 (±8) thousand years ago.
- ↑ Gibling, Sinha; Sinha, Roy; Roy, Tandon; Tandon, Jain; Jain, M (2008). "Quaternary fluvial and eolian deposits on the Belan river, India: paleoclimatic setting of Paleolithic to Neolithic archeological sites over the past 85,000 years". Quaternary Science Reviews. 27 (3–4): 391. doi:10.1016/j.quascirev.2007.11.001.CS1 maint: ref=harv (link)
- ↑ Kenneth A. R. Kennedy (2000). God-apes and Fossil Men. University of Michigan Press. प. 263. ISBN 0-472-11013-6. पहुँचतिथी 23 July 2012.
- ↑ Bridget Allchin, Frank Raymond Allchin (1982). The Rise of Civilization in India and Pakistan. Cambridge University Press. प. 119. ISBN 0-521-28550-X. पहुँचतिथी 23 July 2012.
- ↑ "Prehistoric human colonization of India" (PDF). पहुँचतिथी 5 April 2012.
- ↑ 11.0 11.1 11.2 11.3 Sailendra Nath Sen (1 जनवरी 1999). Ancient Indian History And Civilization. New Age International. पप. 105–106. ISBN 978-81-224-1198-0. पहुँचतिथी 1 अक्टूबर 2012.
- ↑ William Buck (1 January 2000). Ramayana. Motilal Banarsidass Publ. ISBN 978-81-208-1720-3. पहुँचतिथी 1 अक्टूबर 2012.
- ↑ Richard White (8 November 2010). The Middle Ground: Indians, Empires, and Republics in the Great Lakes Region, 1650-1815. Cambridge University Press. ISBN 978-1-107-00562-4. पहुँचतिथी 1 अक्टूबर 2012.
- ↑ 14.0 14.1 Marshall Cavendish Corporation (September 2007). World and Its Peoples: Eastern and Southern Asia. Marshall Cavendish. पप. 331–335. ISBN 978-0-7614-7631-3. पहुँचतिथी 1 अक्टूबर 2012.
- ↑ 15.0 15.1 Pran Nath Chopra (1 दिसंबर 2003). A Comprehensive History of Ancient India. Sterling Publishers Pvt. Ltd. प. 196. ISBN 978-81-207-2503-4. पहुँचतिथी 1 अक्टूबर 2012.
- ↑ 16.0 16.1 John Stewart Bowman (2000). Columbia Chronologies of Asian History and Culture. Columbia University Press. प. 273. ISBN 978-0-231-11004-4. पहुँचतिथी 2 अगस्त 2012.
- ↑ The History of India by Kenneth Pletcher p.102
- ↑ The City in South Asia by James Heitzman p.37
- ↑ The Islamic World to 1600: Rise of the Great Islamic Empires (The Mughal Empire) Archived 27 September 2011वेबैक मशीन पर .
- ↑ Annemarie Schimmel (5 February 2004). The Empire of the Great Mughals: History, Art and Culture. Reaktion Books. ISBN 978-1-86189-185-3. पहुँचतिथी 1 अक्टूबर 2012.
- ↑ Babur (Emperor of Hindustan); Dilip Hiro (1 मार्च 2006). Babur Nama: Journal of Emperor Babur. Penguin Books India. ISBN 978-0-14-400149-1. पहुँचतिथी 1 अक्टूबर 2012.
- ↑ Carlos Ramirez-Faria (1 January 2007). Concise Encyclopeida Of World History. Atlantic Publishers & Dist. प. 171. ISBN 978-81-269-0775-5. पहुँचतिथी 2 अगस्त 2012.
- ↑ Stronge, Susan (16 अक्टूबर 2012). Mughal Hindustan is renowned for its opulence. London: The Arts of the Sikh Kingdoms (V&A 1999). प. 255. ISBN 9788174366962. पहुँचतिथी 23 July 2012.
- ↑ Ashvini Agrawal (1 January 1983). Studies In Mughal History. Motilal Banarsidass Publ. पप. 30–46. ISBN 978-81-208-2326-6. पहुँचतिथी 27 July 2012.
- ↑ Fergus Nicoll, Shah Jahan: The Rise and Fall of the Mughal Emperor (2009)
- ↑ Mayaram, Shail. Against history, against state: counterperspectives from the margins Cultures of history. Columbia University Press, 2003. ISBN 978-0-231-12731-8.
- ↑ http://www.hindustantimes.com/lucknow/uttar-pradesh-day-how-the-state-was-born-67-years-back/story-Y2JhCTBIo2UuQYvQSTBNgN.html
- ↑ Gyanesh Kudaisya (1994). Region, nation, "heartland": Uttar Pradesh in India's body-politic. LIT Verlag Münster. पप. 126–376. ISBN 978-3-8258-2097-8.
- ↑ K. Sivaramakrishnan (3 December 1999). Modern Forests: Statemaking and Environmental Change in Colonial Eastern India. Stanford University Press. पप. 240–276. ISBN 978-0-8047-4556-7. पहुँचतिथी 26 July 2012.
- ↑ Ashutosh Joshi (1 जनवरी 2008). Town Planning Regeneration of Cities. New India Publishing. प. 237. ISBN 8189422820.
- ↑ Rudrangshu Mukherjee (1 जून 2005). Mangal Pandey: brave martyr or accidental hero?. पेंगुइन बुक्स. ISBN 978-0-14-303256-4. पहुँचतिथी 1 अक्टूबर 2012.
- ↑ United Provinces of Agra and Oudh (India); D.L. Drake-Brockman (1934). District Gazetteers of the United Provinces of Agra and Oudh: supp.D.Pilibhit District. Supdt., Government Press, United Provinces. पहुँचतिथी 1 अक्टूबर 2012.
- ↑ Dilip K. Chakrabarti (1 जून 1997). Colonial Indology: sociopolitics of the ancient Indian past. Michigan: Munshiram Manoharlal Publishers Pvt. Ltd. प. 257. ISBN 978-81-215-0750-9. पहुँचतिथी 26 जुलाई 2012.
- ↑ Bernard S. Cohn (19 अगस्त 1996). Colonialism and Its Forms of Knowledge: The British in India. प्रिंसटन यूनिवर्सिटी प्रेस. प. 189. ISBN 978-0-691-00043-5. पहुँचतिथी 26 जुलाई 2012.
- ↑ K. Balasankaran Nair (1 जनवरी 2004). Law Of Contempt Of Court In India. अटलांटिक पब्लिशर्स & डिस्ट्री॰. प. 320. ISBN 978-81-269-0359-7. पहुँचतिथी 26 जुलाई 2012.
- ↑ Śekhara, Bandyopādhyāya (2004). From Plassey to Partition: A History of Modern India. Orient Longman. प. 407. ISBN 978-81-250-2596-2.
- ↑ Bandyopādhyāya, Śekhara (2004). From Plassey to Partition: A History of Modern India. Orient Longman. प. 406. ISBN 978-81-250-2596-2.
- ↑ Bankim Chandra Chatterji (15 जनवरी 2006). Anandamath. Orient Paperbacks. प. 168. ISBN 978-81-222-0130-7. पहुँचतिथी 26 July 2012.
- ↑ "Uttar Pradesh - States and Union Territories". Know India: National Portal of India. पहुँचतिथी 14 जुलाई 2015.
- ↑ "Uttar Pradesh". What is India. 22 अगस्त 2007. पहुँचतिथी 8 अक्टूबर 2016.
- ↑ http://www.newindianexpress.com/nation/2017/may/02/uttar-pradesh-introduces-new-transfer-policy-1600219.html
- ↑ "Communal violence". बिजनेस स्टैंडर्ड. आनंद प्रकाशन. कोटक महिंद्रा बैंक. 6 अगस्त 2014. पहुँचतिथी 25 अगस्त 2014.
- ↑ communal violence, in uttar pradesh. "Communal conflicts in state". Tehalka. पहुँचतिथी 12 January 2014.
- ↑ J. C. Aggarwal; S. P. Agrawal (1995). Uttarakhand: Past, Present, and Future. Concept Publishing Company of India. प. 391. ISBN 978-81-7022-572-0.
- ↑ "Most critical factors". Uttar Pradesh climate department. पहुँचतिथी 22 जुलाई 2012.
- ↑ "Uttar Pradesh Geography". Uttar Pradesh State Profile. पहुँचतिथी 22 July 2012.
- ↑ "The larger Gangetic Plain" (PDF). Gecafs. पहुँचतिथी 22 July 2012.
- ↑ "Gangetic Plains and Vindhya Hills and plateau". Zee news. ओरिजनल से 6 April 2012 के पुरालेखित. पहुँचतिथी 22 July 2012.
- ↑ 49.0 49.1 49.2 49.3 49.4 49.5 49.6 49.7 Gopal K. Bhargava; Shankarlal C. Bhatt (2005). Land and people of Indian states and union territories. 28. Uttar Pradesh. Gyan Publishing House. पप. 31–33. ISBN 978-81-7835-384-5. पहुँचतिथी 5 अक्टूबर 2012.
- ↑ "Rivers of Uttar Pradesh". The Economic Times. पहुँचतिथी 22 July 2012.
- ↑ "The Glossary of Meteorology". Allen Press Inc. ओरिजनल से 5 अक्टूबर 2012 के पुरालेखित. पहुँचतिथी 23 July 2012.
- ↑ "Potential Creation and Utilisation". Irrigation department U.P. पहुँचतिथी 22 July 2012.
- ↑ "Purports to define every important meteorological term likely to be found in the literature today". Allen Press,Inc. ओरिजनल से 12 July 2012 के पुरालेखित. पहुँचतिथी 22 July 2012.
- ↑ Vir Singh. Mountain Ecosystems: A Scenario of Unsustainability. Indus Publishing. पप. 102–264. ISBN 978-81-7387-081-1. पहुँचतिथी 27 July 2012.
- ↑ 55.0 55.1 Upkar Prakashan - Editorial Board (2008). Uttar Pradesh General Knowledge. Upkar Prakashan. पप. 26–. ISBN 978-81-7482-408-0. पहुँचतिथी 9 मार्च 2011.
- ↑ 56.0 56.1 "Climate change impacts". Uttar Pradesh climate department. पहुँचतिथी 22 July 2012.
- ↑ "Climate". Uttar Prades:Land. Suni System (P) Ltd. पहुँचतिथी 5 अगस्त 2012.
- ↑ Government of Uttar Pradesh, Lucknow, Irrigation Department Uttar Pradesh. "Average rainfall pattern of Uttar Pradesh". Irrigation Department Uttar Pradesh. पहुँचतिथी 22 July 2012.
- ↑ Sethi, Nitin (13 February 2007). "Met dept blames it on 'western disturbance'". दि टाइम्स ऑफ इंडिया. पहुँचतिथी 9 मार्च 2011.
- ↑ "Local Weather Report". Local Weather Report and Forecast Department. 21 May 2012. ओरिजनल से 1 May 2012 के पुरालेखित. पहुँचतिथी 18 July 2012.
- ↑ "Weather Report & Forecast for Lucknow". India Meteorological Department. ओरिजनल से 8 February 2013 के पुरालेखित. पहुँचतिथी 5 अक्टूबर 2012.
- ↑ "Weather Report & Forecast for Kanpur". India Meteorological Department. ओरिजनल से 2 February 2014 के पुरालेखित. पहुँचतिथी 5 अक्टूबर 2012.
- ↑ "Weather Report & Forecast for Ghaziabad". India Meteorological Department. ओरिजनल से 13 November 2013 के पुरालेखित. पहुँचतिथी 24 September 2012.
- ↑ "Weather Report & Forecast for Allahabaad". India Meteorological Department. ओरिजनल से 31 अक्टूबर 2012 के पुरालेखित. पहुँचतिथी 24 September 2012.
- ↑ "Weather Report & Forecast for Agra". India Meteorological Department. ओरिजनल से 2 February 2014 के पुरालेखित. पहुँचतिथी 5 अक्टूबर 2012.
- ↑ "Weather Report & Forecast for Varanasi". India Meteorological Department. ओरिजनल से 9 July 2012 के पुरालेखित. पहुँचतिथी 5 अक्टूबर 2012.
- ↑ "Weather Report & Forecast for Gorakhpur". India Meteorological Department. ओरिजनल से 9 January 2010 के पुरालेखित. पहुँचतिथी 5 अक्टूबर 2012.
- ↑ "Weather Report & Forecast for Bareilly". India Meteorological Department. ओरिजनल से 3 जून 2012 के पुरालेखित. पहुँचतिथी 5 अक्टूबर 2012.
- ↑ "State Animal, Bird, Tree and Flower". Panna Tiger Reserve. पहुँचतिथी 29 अगस्त 2014.
- ↑ 70.0 70.1 "Music & Dance". uptourism.gov.in. Uttar Pradesh Tourism. पहुँचतिथी 3 मार्च 2017. Italic or bold markup not allowed in:
|publisher=(मदद)
- ↑ "Uttar Pradesh Forest Corporation". Forest department uttar pradesh. ओरिजनल से 20 January 2013 के पुरालेखित. पहुँचतिथी 23 जुलाई 2012.
- ↑ "Forest and tree resources in states and union territories: Uttar Pradesh" (PDF). India state of forest report 2009. Forest Survey of India, Ministry of Environment & Forests, Government of India. पहुँचतिथी 4 मार्च 2012.
- ↑ "Aegyptica". Bsienvis.nic.in. ओरिजनल से 6 May 2009 के पुरालेखित. पहुँचतिथी 21 September 2009.
- ↑ "Bird Sanctuary". U.P tourism. ओरिजनल से 4 July 2012 के पुरालेखित. पहुँचतिथी 23 July 2012.
- ↑ "Sanctuary Park in U.P". U.P tourism. ओरिजनल से 18 July 2012 के पुरालेखित. पहुँचतिथी 23 July 2012.
- ↑ "Few patches of natural forest". State government of Uttar Pradesh. पहुँचतिथी 22 July 2012.
- ↑ The Forests and biodiversity, in UP are important in many ways. "Miscellaneous Statistics". Ministry of Environment and Forests. पहुँचतिथी 22 July 2012.
- ↑ "Conservation of the Avifauna" (PDF). Dudhwa National Park. पहुँचतिथी 20 July 2012.
- ↑ "Major wildlife sanctuaries and reserves of Uttar Pradesh". sites.google.com. पहुँचतिथी 4 February 2017. Italic or bold markup not allowed in:
|publisher=(मदद)
- ↑ "Bakhira Bird Sanctuary". upforest.gov.in. UP Forest and Wildlife Department. पहुँचतिथी 4 February 2017. Italic or bold markup not allowed in:
|publisher=(मदद)
- ↑ "National Chambal Gharial Wildlife Sanctuary". National Chambal Sanctuary. पहुँचतिथी 4 February 2017. Italic or bold markup not allowed in:
|publisher=(मदद)
- ↑ "Chandra Prabha Wildlife Sanctuary And Picnic Spots". uptourism.gov.in. Uttar Pradesh Tourism. पहुँचतिथी 4 February 2017. Italic or bold markup not allowed in:
|publisher=(मदद)
- ↑ "Hastinapur Wild Life Sanctuary". upforest.gov.in. P Forest and Wildlife Department. पहुँचतिथी 4 February 2017. Italic or bold markup not allowed in:
|publisher=(मदद)
- ↑ "Kaimoor Wild Life Sanctuary". upforest.gov.in. Forest and Wildlife Department Uttar Pradesh. पहुँचतिथी 4 February 2017. Italic or bold markup not allowed in:
|publisher=(मदद)
- ↑ "Inside Okhla Bird Sanctuary". upforest.gov.in. UP Forest and Wildlife Department. पहुँचतिथी 4 February 2017. Italic or bold markup not allowed in:
|publisher=(मदद)
- ↑ S. K. Agarwal. Environment Biotechnology. APH Publishing. प. 61. ISBN 978-81-313-0294-1. पहुँचतिथी 25 July 2012.
- ↑ "Processing of manuscripts of Fauna" (PDF). Indian Government. ओरिजनल (PDF) से 5 May 2013 के पुरालेखित. पहुँचतिथी 22 July 2012.
- ↑ "State division of Uttar Pradesh". Government of India. ओरिजनल से 10 मई 2012 के पुरालेखित. पहुँचतिथी 22 जुलाई 2012.
- ↑ "Directory of district, sub division, panchayat samiti/ block and gram panchayats in Uttar Pradesh" (PDF). Panchayati Raj Department. पहुँचतिथी 5 अक्टूबर 2012.
- ↑ "Administration of block" (PDF). Panchayati Raj Department. पहुँचतिथी 5 अक्टूबर 2012.
- ↑ "Indian Districts by population". 2011 Census of India. पहुँचतिथी 5 अक्टूबर 2012.
- ↑ "Development of 13 metropolitan cities in Uttar Pradesh". The Indian Express. 30 अगस्त 2010. पहुँचतिथी 13 जुलाई 2012.
- ↑ "The area and density of metropolitan cities" (PDF). The Ministry of Urban Development. ओरिजनल (PDF) से 15 अक्टूबर 2012 के पुरालेखित. पहुँचतिथी 22 जुलाई 2012.
- ↑ "Provisional population totals, Census of India 2011" (PDF). Census of India 2011. प. 19. पहुँचतिथी 14 मार्च 2012.
- ↑ "Provisional population totals paper 1 of 2011 : Uttar Pradesh". Census of India 2011. पहुँचतिथी 23 July 2012.
- ↑ "The Uttar Pradesh municipal corporation" (PDF). Municipal corporation of Uttar Pradesh. ओरिजनल (PDF) से 24 मार्च 2012 के पुरालेखित. पहुँचतिथी 22 जुलाई 2012.
- ↑ Khan, Atiq (16 नवंबर 2011). "Maya splits U.P. poll scene wide open". Lucknow: दि हिंदू. पहुँचतिथी 15 जून 2013.
- ↑ "Uttar Pradesh Religion Census 2011". Office of the Registrar General and Census Commissioner, India. पहुँचतिथी 2011-12-04.
- ↑ "The density of population in U.P." Environment and Related Issues Department U.P. पहुँचतिथी 23 जुलाई 2012.
- ↑ "Provisional population totals" (PDF). Census of India 2011. पहुँचतिथी 23 जुलाई 2012.
- ↑ "Decennil growth of population by census" (PDF). Census of India (2011). पहुँचतिथी 5 अक्टूबर 2011.
- ↑ "Decennial growth rate and density for 2011 at a glance for Uttar Pradesh and the districts: provisional population totals paper 1 of 2011". Census of India(2011). पहुँचतिथी 5 अक्टूबर 2011.
- ↑ 103.0 103.1 "The state with large no. of peoples living below poverty line". Government of India. Press Information Bureau. पहुँचतिथी 5 अक्टूबर 2012.
- ↑ "Press Note on Poverty Estimates, 2011-12" (PDF). योजना आयोग. भारत सरकार. पहुँचतिथी 11 अगस्त 2014.
- ↑ "Muslim population grew faster: Census".
- ↑ C1 - Population by religious community, Uttar Pradesh. भारत के जनगणना, 2011. पहुँचतिथि 10 सितंबर 2011.
- ↑ "Uttar Pradesh Profile" (PDF). Census of India 2011. पहुँचतिथी 16 अक्टूबर 2010.
- ↑ "A comparison of the literacy rates" (PDF). censusmp.gov.in. पहुँचतिथी 16 अक्टूबर 2010.
- ↑ "Literacy rate in Uttar Pradesh". Census of India 2011. पहुँचतिथी 16 अक्टूबर 2010.
- ↑ 110.0 110.1 "Report of the Commissioner for linguistic minorities: 50th report (July 2012 to जून 2013)" (PDF). Commissioner for Linguistic Minorities, Ministry of Minority Affairs, Government of India. ओरिजनल (PDF) से 8 जुलाई 2016 के पुरालेखित. पहुँचतिथी 4 दिसंबर 2016.
- ↑ "UP vidhan parishad". Government of India. पहुँचतिथी 22 July 2012.
- ↑ "UP vidhan sabha structure". Government of India. पहुँचतिथी 22 July 2012.
- ↑ Four other states seen as barometer of support for federal government. "Legislative elections in Uttar Pradesh". Al Jazeera. पहुँचतिथी 8 फरवरी 2012.
- ↑ "Statewise List". 164.100.47.5. पहुँचतिथी 29 जुलाई 2015.
- ↑ "Rajya Sabha". Rajya Sabha. पहुँचतिथी 29 जुलाई 2015.
- ↑ Verinder Grover. Legislative Council in State Legislatures. Deep & Deep Publications. पप. 37–255. ISBN 978-81-7100-193-4. पहुँचतिथी 27 जुलाई 2012.
- ↑ "राज्य सभा के संघटन" (PDF). राज्य सभा. नई दिल्ली: राज्य सभा सेक्रेट्रीयेट. पप. 24–25. पहुँचतिथी 15 फरवरी 2012.
- ↑ "Role of The Governor". upgovernor.gov.in. Raj Bhavan Uttar Pradesh. पहुँचतिथी 17 मार्च 2017. Italic or bold markup not allowed in:
|publisher=(मदद)
- ↑ "Judiciary in the state". इलाहाबाद नगर निगम. पहुँचतिथी 17 फरवरी 2011.
- ↑ 120.0 120.1 "Uttar Pradesh judiciary". Maps of India. ओरिजनल से 4 September 2012 के पुरालेखित. पहुँचतिथी 19 September 2012.
- ↑ "Constitutional setup". उत्तर प्रदेश सरकार. पहुँचतिथी 19 सितंबर 2012.
- ↑ "Subordinate Civil Judiciary in Uttar Pradesh" (PDF). इलाहाबाद हाईकोर्ट. पहुँचतिथी 19 सितंबर 2012.
- ↑ "UP: the nerve centre of politics". जी न्यूज. पहुँचतिथी 22 जुलाई 2012.
- ↑ "Net state domestic product at factor cost—state-wise (at current prices)". Handbook of statistics on Indian economy. भारतीय रिजर्व बैंक. 15 सितंबर 2011. ओरिजनल से 9 मार्च 2012 के पुरालेखित. पहुँचतिथी 7 फरवरी 2012.
- ↑ उद्धरण खराबी:Invalid
tag; no text was provided for refs named
:0
- ↑ 126.0 126.1 "The state profile" (PDF). PHD Chember. ओरिजनल (PDF) से 24 दिसंबर 2012 के पुरालेखित. पहुँचतिथी 20 September 2012.
- ↑ "Industrial policy of Uttar Pradesh". Lex Universe. पहुँचतिथी 20 September 2012.
- ↑ "Indian sugar mills association". www.indiansugar.com. पहुँचतिथी 2016-08-08.
- ↑ Malini Goyal (9 Jun 2013). "SMEs employ close to 40% of India's workforce, but contribute only 17% to GDP". The Economic TImes. पहुँचतिथी 20 जून 2013.
- ↑ "Islamic religious schools". दि टाइम्स ऑफ इंडिया. ओरिजनल से 3 जनवरी 2013 के पुरालेखित. पहुँचतिथी 25 अप्रैल 2003. Unknown parameter
|dead-url=ignored (मदद)
- ↑ "British colonial administration system in state education system". State Education Board. पहुँचतिथी 25 अप्रैल 2003.
- ↑ "Uttar Pradesh Facts & Figures". Uttar Pradesh education department. पहुँचतिथी 16 अक्टूबर 2010.
- ↑ "List of universities". Education department of india. पहुँचतिथी 16 अक्टूबर 2010.
- ↑ "List of Universities in Uttar Pradesh". Education department of U.P. पहुँचतिथी 27 जून 2012.
- ↑ "Kanpur schools welcome IIT Council formula". दि टाइम्स ऑफ इंडिया. पहुँचतिथी 27 जून 2012.
- ↑ "Official Website of IIM Lucknow". IIM Lucknow. पहुँचतिथी 11 अप्रैल 2012.
- ↑ Upkar Prakashan - Editorial Board (1 September 2010). Uttar Pradesh General Knowledge. Upkar Prakashan. पप. 46–287. ISBN 978-81-7482-408-0. पहुँचतिथी 26 July 2012.
- ↑ "Performance of Tourist Centres in Uttar Pradesh" (PDF). Uttar Pradesh Tourist Department. 8 July 2012.
- ↑ Kama MacLean (29 अगस्त 2008). Pilgrimage and Power: The Kumbh Mela in Allahabad, 1765-1954. Oxford University Press. ISBN 978-0-19-533894-2. पहुँचतिथी 25 July 2012.
- ↑ "Hindus gather for the Kumbh Mela at the Ganges in India and Maha Shivaratri in Allahabad". The Daily Telegraph. 12 February 2010. पहुँचतिथी 25 January 2011.
- ↑ "SARNATH GENERAL INFORMATION". Tourism department of Varanasi. पहुँचतिथी 8 July 2012.
- ↑ Sanjeev Joon. Complete Guide for SSC. Tata McGraw-Hill Education. प. 255. ISBN 978-0-07-070645-3. पहुँचतिथी 25 July 2012.
- ↑ "List of Monuments - Uttar Pradesh". Archaeological Survey of India. 8 July 2012.
- ↑ "The historical monument called Bara Imambara of Lucknow that is also known as Asfi Imambara". Lucknow online news. पहुँचतिथी 8 July 2012.
- ↑ "The Tourism Development Policy". Department of Tourism, Uttar Pradesh. ओरिजनल से 14 जून 2012 के पुरालेखित. पहुँचतिथी 8 जुलाई 2012.
- ↑ 146.0 146.1 146.2 146.3 "Factsheet- Uttar Pradesh" (PDF). censusindia.gov.in. Ministry of Home Affairs. पहुँचतिथी 14 अगस्त 2017. Italic or bold markup not allowed in:
|publisher=(मदद)
- ↑ "State of Health in Uttar Pradesh- Urban Health Resource Center" (PDF). uhrc.in. Ministry of Health and Family Welfare. पहुँचतिथी 14 अगस्त 2017. Italic or bold markup not allowed in:
|publisher=(मदद)
- ↑ "Rural Health Statistics" (PDF). wcd.nic.in. Ministry of Health and Family Welfare Statistics Division. पहुँचतिथी 14 अगस्त 2017. Italic or bold markup not allowed in:
|publisher=(मदद)
- ↑ "Public Private Partnership in Uttar Pradesh Health Care Delivery System" (PDF). cehat.org. UPHSDP. पहुँचतिथी 14 अगस्त 2017. Italic or bold markup not allowed in:
|publisher=(मदद)
- ↑ "India to Investigate 64 Children's Deaths at Hospital in Uttar Pradesh". Wall Street Journal.
- ↑ Essays on the Mahābhārata, Arvind Sharma, Motilal Banarsidass Publisher, p. 205
- ↑ Awakening Indians to India. Chinmaya Mission. 2008. प. 167. ISBN 81-7597-434-6. पहुँचतिथी 5 अगस्त 2012.
- ↑ "Three indian children to attend J8 summit in Rome.:. newkerala.com Online News". New kerala. ओरिजनल से 14 जून 2011 के पुरालेखित. पहुँचतिथी 21 September 2009.
- ↑ "Uttar Pradesh Legislature". U.P assembly. ओरिजनल से 19 जून 2009 के पुरालेखित. पहुँचतिथी 21 September 2009.
- ↑ "Ethnologue report for language code: bfy". Ethnologue. पहुँचतिथी 21 September 2009.
- ↑ "Official Website Of Varanasi District". Varanasi.nic.in. पहुँचतिथी 2015-07-29.
- ↑ "Bhatkhande music institute". Uttar Pradesh Education Department. पहुँचतिथी 25 July 2012.
- ↑ "North Indian: Kathak" (PDF). Dance style loacator. पहुँचतिथी 23 जून 2012.
- ↑ "Lucknow gharana, developed with Kathak". Hindustani classical music. ओरिजनल से 5 जून 2010 के पुरालेखित. पहुँचतिथी 23 July 2012.
- ↑ "Benaras Gharana, traditional style and way of teaching and performing Indian classical music". Benares music academy. पहुँचतिथी 23 जून 2012.
- ↑ "Kumbh Mela - India". YouTube. पहुँचतिथी 18 July 2012.
- ↑ "The glorious traditions and mythological legacy". Department of tourism U.P. ओरिजनल से 29 जून 2012 के पुरालेखित. पहुँचतिथी 18 July 2012.
- ↑ "The Braj Holi: Legend in real life". हिन्दुस्तान टाइम्स. 19 मार्च 2011. ओरिजनल से 22 मार्च 2011 के पुरालेखित. पहुँचतिथी 13 जुलाई 2012.
- ↑ "Banarasi paan or tobacco". दि टाइम्स ऑफ इंडिया. 28 अप्रैल 2012. पहुँचतिथी 14 July 2012.
- ↑ Mukherjee, Soma (2001). Royal Mughal Ladies and Their Contributions. ISBN 9788121207607. पहुँचतिथी 1 जून 2014.
- ↑ 167.0 167.1 167.2 167.3 "Costumes of Uttar Pradesh". Indify. पहुँचतिथी 1 अक्टूबर 2012.
- ↑ Das Gupta, Uma (1977). "The Indian Press 1870–1880: A Small World of Journalism" (see pages 233–234). Modern Asian Studies. 11 (2): 213–235. doi:10.1017/S0026749X00015092. JSTOR 311549.CS1 maint: ref=harv (link)
- ↑ "Radio Stations in Uttar Pradesh, India". Asiawaves. पहुँचतिथी 14 July 2012.
- ↑ "Indian FM Stations Statewise". Bharatiya mobile. पहुँचतिथी 14 July 2012.
- ↑ "Uttar Pradesh (East)". India cellular phone industry. पहुँचतिथी 14 July 2012.
- ↑ "Internet Service Provider". Data Infocom Limited. पहुँचतिथी 14 July 2012.


c: text/html

text:
संगम सांस्कृतिक साहित्यिक एवं सामाजिक संस्था के हर महिनवे होखे वाली बइठकी के 263वीं बइठक पिछला 19 जुलाई का दिने स्वर्गीय सत्यनारायण मिश्र सत्तन जी (भोजपुरी संगम के संस्थापक) के समर्पित रहल आ उनुका 5 वीं पुण्यतिथि के अवसर पर आयोजित कइल गइल.
कोरोना का जमाना आ ओकरा चलते लागल तरहे तरह के बरजना का चलते ई बइठक गूगल मीट ऐप का जरिए ऑनलाइन कइल गइल आ अढ़ाई घंटा ले चलल.
एह बइठकी में 22 गो साहित्यकार स्वर्गीय सत्तन जी के याद करत आपन-आपन रचना परोसलें.
बइठकी के अध्यक्षता आदरणीय कृष्ण बिहारी गुप्त जी कइनी आ संचालन कुमार शैल कइलन. तबियत खराब रहला का बावजूद संस्था संयोजक आदरणीय नरसिंह बहादुर चन्द जी पूरा समय बइठकी में मौजूद रहनी. बइठकी के समापन का बेरा कुमार अभिनीत अपना बाबूजी के अंतिम क्षण याद करत आपन आ स्वर्गीय सत्तनो जी के रचना सुनवलें.
एह बइठकी में शामिल रहनी – सभे श्री नरसिंह बहादुर चन्द, के बी गुप्त, सुभाष यादव , अंजू शर्मा, रामकृपाल राय, कुमार अभिनीत, कुमार नवनीत, कुमार शैल, भीम प्रासाद प्रजापति, प्रतिभा गुप्ता, अनुपम शाही, सुधा मोदी, अनिता पाल सिंह, विभा त्रिपाठी, ज्ञानेन्द्र द्विवेदी, गुंजन मिश्रा, ई0राजेश्वर सिंह, विश्वजीत पांडेय, हर्षित मिश्रा नमन, तृप्ति सिंह, अउर सुधीर मिश्र.
कुछ अउरिओ लोग जुड़ल चहनी बाकिर लगातार बरखा आ खराब नेट्वर्क का चलते ना जुड़ पवनी. कुल मिला के एगो सुन्नर आ नीक बइठकी के सफल आयोजन रहल ई बइठकी.
✍🏻 कुमार शैल के रपट

robotstxt: allowed

filter: keep


text:
2 जून
2 जून अंगरेजी की ग्रेगरियन कैलेंडर में साल के 153वाँ दिन बाटे (154वाँ अधिबरिस सभ में)। साल के खतम होखे में अबहिन 213 दिन बचल बाटें।
घटना[संपादन करीं]
- 1793 – फ्रांसीसी क्रांति: फ्रांकोइस हेनरियो (François Hanriot), जे पेरिस गार्ड सभ के नेता रहलें, 22 ठो गिरोंदी लोग के गिरफ्तार क लिहलें जिनहन लोग के ज्याँ पॉल मरात द्वारा चिन्हित कइल गइल रहल एकरे बाद 'आतंक के राज' के सुरुआत के भूमिका बन गइल।
- 2014 - तेलंगाना के भारत के 29वाँ राज्य के रूप में दर्जा मिल गइल।
जनम[संपादन करीं]
- 1840 – थॉमस हार्डी, अंगरेजी के उपन्यासकार आ कवी (नि. 1928)
- 1987- सोनाक्षी सिन्हा ,- एक ठो भारतीय ऐक्ट्रेस बाड़ी।
निधन[संपादन करीं]
- 1988 – राज कपूर, भारतीय एक्टर, डाइरेक्टर, आ प्रोड्यूसर (ज. 1924)


text:
टेम्पलेट:Admin help/doc
ई {{Admin help}} संदेस बक्सा हवे।
अगर रउआँ केहू प्रबंधक से मदद चाहत होखीं, एह टेम्पलेट के बार्ता पन्ना पर (जइसे की HM), या मदद डेस्क पर लगाईं आ एकरा नीचे आपन सवाल लिखीं। एकरा बाद प्रबंधक ले ई सूचना पहुँच जाई।, कौनों लेख जेकरा में केहू प्रबंधक के द्वारा संपादन चाहत होखीं तब
एह टेम्पलेट के प्रयोग खातिर एकरा के वार्ता पन्ना पर नीचे दिहल रूप में लगाईं:
== प्रबंधक से सवाल == {{Admin help}}   --~~~~
चार गो टेढ़का डैश "~~~~" ऑटोमेटिक आपके दस्खत जोड़ दी, दस्खत में राउर सदस्य नाँव आ टाइम के मोहर होला।
नोट: कई प्रकार के समस्या के समाधान आम अनुभवी सदस्य लोग भी कर सकत बाटे। अइसन सदस्य लोग से संपर्क करे खातिर एकरा बजाय {{Help me}}के प्रयोग करीं, या मदद डेस्क या चौपाल पर आपन संदेस लिखीं।
अगर रउआँ कौनों रोक लगावे, पन्ना हटावे, पन्ना सुरक्षित करे, या प्रबंधक लायक काम खातिर मदद चाहत बानी तब एह {{Admin help}} के प्रयोग करीं; अगर आप खुदे एह समय रोकल गइल बाड़ीं आ रोक हटावे के अनुरोध कइल चाहत बानी तब एकरे बजाये {{रोक हटाईं}} के प्रयोग करीं जेवना से आपके अनुरोध रोक हटावे खातिर अनुरोध वाली श्रेणी में जुड़ सके।
तकनीकी जानकारी[संपादन करीं]
जवना वार्ता पन्ना पर ई टेम्पलेट इस्तेमाल होखी ओकरा के श्रेणी:विकिपीडियन जे लोग के प्रबंधक से मदद चाहत बा में जोड़ दी।
इहो देखल जाय[संपादन करीं]
सवाल पूछे वाला लोग खातिर:
- {{Help me}} – अगर केहू प्रबंधके ना बलुक कौनों अनुभवी सदस्य से सवाल पूछल जा सके लायक होखे।
- {{Edit protected}} – अगर कौनों पूर्ण-सुरक्षित पन्ना पर संपादन करवावे के होखे।
जबाब देवे वाला लोग खातिर:
- {{Helpme-irc}} – A message that asks the user to come to IRC for more help. (भोजपुरी विकि पर लागू नइखे)
- {{Admin help-nq}} – जब केहू सम्पादक {{Admin help}} के इस्तेमाल करे, लेकिन कौनों सवाल न पूछे।


text:
उत्तर प्रदेश के खबर
September 5, 2011
(सोमार 5 सितम्बर)
- छोटा राजन के एगो शूटर के लाश इलाहाबाद जिला में रेल पटरी का लगे मिलल बा.
- कानपुर में आजु सोमार के एगो मार्केट कॉम्पलेक्स में भयंकर आग लगला से इलाका में अफरा-तफरी मच गइल. केहू के हताहत होखे के सूचना नइखे.
- सीतापुर जिले में सोमार के एगो मिनी ट्रक से कचरा के चार लोग के मौत हो गइल आ दू जने घवाहिल हो गइले.
- लखीमपुरी खीरी जिला में लेखपालन से भइल झगड़ा में दू गो वकीलन का खिलाफ आजु राज्य भर में वकील एक दिन के हड़ताल पर रहले.
- बलिया जिला के रेवती थाना इलाका में घाघरा नदी में एगो नाव के पलट गइला से दू आदमी के डूबला से मौत हो गइल. चार जने पँवड़ि के बाहर निकल अइले. बलिये जिला के दुबहड़ो में गंगा नदी में एक आदमी डूब के मर गइल.


text:
भोजपुरी फिल्म के नंबर वन खलनायक संजय पांडे एब एगो नया रिकार्ड बनवले आ पहिला बेर कवनो खलनायक के कवनो निर्माता अपना तीन गो फिलिम खातिर एके साथे साईन कर लिहलसि. तीनो के साइनिंग एमाउंटो मिल गइल.
श्रीकृष्णा क्रियेशन के बैनर तले बनेवाला एह फिलिमन के नाम रही ‘लाज’, ‘मुन्नी बदनाम भईल सईंया तोहरे खातिर’ आ एगो अउर फिलिम जवना के नाम अबहीं तय नइखे. ‘लाज’ के निर्देशित करीहें विनोद तिवारी आ एहमें रिंकू घोष, गुंजन पंत अउर अनारा गुप्ता मुख्य भूमिका में बाड़ी आ नायक बाड़े सुदीप पांडे अउर दीपक दुबे. ई फिलिम भोपाल में फिल्मावल जाई. दोसरकी फिल्म ‘मुन्नी बदनाम भईल सईंया तोहरे खातिर’ के निर्देशन करीहें अजय कुमार आ एहमें रानी चटर्जी अउर दीपक दूबे के मुख्य भूमिका रही. तिसरकी फिल्म के निर्देशक रहीहें जानल मानल निर्देशक हैरी फर्नांडीस.
संजय पांडे जितेश दूबे के फिल्म ‘बृजवा’ में अभिनय कइले रहलन आ ‘यादव पान भंडार’ में ऊ मुख्य खलनायक बाड़न. ‘यादव पान भंडार’ में भोजपुरी मेगा स्टार मनोज तिवारी, गुंजन पंत, मनोज टाईगर आ विकास सिंह के मुख्य भूमिका बा. हिट पर हिट फिल्म देबे में माहिर संजय पांडे आज सगरी निर्माता-निर्देशकन के पसंद नंबर वन खलनायक बन गइल बाड़न. तीन गो फिलिम खातिर साईन कइला पर संजय पांडे कहले कि ऊनुका अबहियो यकीन नइखे होखत कि जितेश जी उनुका के अतना चाहेलें. ई त उनुकर बड़प्पन हऽ.
(स्रोत – शशिकान्त सिंह, रंजन सिन्हा)


text:
भोजपुरी के विख्यात साधकन, सर्जकन , उन्नायकन, सम्वरधकन आ भोजपुरी के विस्तृत आयाम देवे वाला मेसे आपन गौरवमय जगह बनावेवाला, भोजपुरी साहित्य के सम्पन्नता आ गौरव गरिमा खातिर डॉ0 राशिक बिहारी ओझा “निर्भीक” जी अकेले जतना काम कईले बानी उ सभ विस्मयकारी बा . उनकर काम प्रेरक, ग्राह आ मार्गदर्शक बा . उनका में अमित ऊर्जा, उमंग, उत्साह आ कार्य करके क्षमता रहे .
निर्भीक जी के जनम बिहार के शाहाबाद अब बक्सर जिला के निमेज ग्राम के एगो प्रतिष्ठित आ साहित्यिक परिवार में २१ मई १९३२ में भईल रहे. उहा के पिता स्व० पंडित ब्रह्मेश्वर ओझा, जमींदार रहत एगो देशभक्त, निर्भीक, क्रांतिकारी कवी रहनी. राष्ट्रीय आन्दोलन में आपन ओजस्विनी आ विप्लवी कवितन में शौर्य, साहस, बलिदानी भावना के संचार करत रहनी. ईहा के चार भाई आ एक बहिन रहनी जेकरा में सबसे छोट रहनी “निर्भीक” जी. निर्भीक जी के माई के नाम राम सवारी देवी आ बहिन के नाम लखरानो देवी रहे. ईहा के बड भाई स्व० रामाशीष ओझा लईकाईये से आपन बडका बाबूजी पंडित महेश्वर ओझा के साथे जमशेदपुर में रहत रहनी. उहा के दुसरका भाई स्व० रामाधार ओझा ‘तुच्छ’ जी भी एगो कुशल कवी रही. निर्भीक जी के तिसरका भाई स्व० रास बिहारी ओझा अमेरिका में रही के ओहिजे काम करत रहनी आ उहा के सभ परिवार ओहिजे रहत रहले .
निर्भीक जी लईकाईये से “ होनहार विरवान के होत चिकने पात” मुहवारा के चरितार्थ करेवाला रहनी. घर में शिक्षित साहित्यिक परिवेश आ संस्कार उहा के चरित्र आ प्रतिभा के निखारे में सहायक बनल. उहा के छात्र जीवन में ही कविता, कहानी, एकांकी, निबंध, रेखाचित्र आदि के सृजन करे लागल रही. जेकर सराहना उनका साथे पढ़े वाले छात्र आ विद्यालय के अध्यापक करत रहले. शिक्षा प्राप्त कईला के बाद उहा के साल १९५३ में सेना के बढ़िया पद प बहाल हो गईनी . सेना में कुछ दिन काम कईला के बाद सैनिक जीवन से मुक्त होके १९५९ में जमशेदपुर के टेल्को कंपनी में काम करत हिंदी आ भोजपुरी के तपस्या में संलगन हो गईनी. आ एही घरी “बिहार की भोजपुरी लोक कथाओं का सांस्कृतिक अध्ययन” विषय प पी. एच. डी. के उपाधि १९८१ में प्राप्त कईनी .
डॉ० रसिक बिहारी ओझा, निर्भीक’ जी के विवाह ०९ जून १९५५ में श्रीमति प्रेम सुंदरी देवी के साथे भईल. निर्भीक, जी के तिनगो पुत्र आ एगो पुत्री बाड़ी. बड लईका श्री अभय कुमार ओझा व्यवहार न्यायालय खगड़िया में सहायक के पद पर कार्यरत आ साथे साथे भोजपुरी के लेखक भी बानी. उनकर विवाह श्रीमती लक्ष्मी ओझा के साथे भईल. निर्भीक जी के माझिल लईका श्री अजय कुमार ओझा टाटा कम्पनी में काम करत भोजपुरी आ हिंदी के बढ़िया लेखक बानी . अजय ओझा , ‘ निर्भीक सन्देश ’ नामक पत्रिका के सम्पादन भी करीले . अजय जी के विवाह श्रीमती मीना ओझा के साथे भईल. निर्भीक जी के सबसे छोट लईका श्री विजय कुमार ओझा दिल्ली में रहिके आपन व्यवसाय कर रहल बाडन. विजय के विवाह प्रज्ञा ओझा के साथे भईल. निर्भीक जी के लईकी कल्पना कुमारी के विवाह श्री अजय कुमार पाण्डेय के साथे भईल.
निर्भीक, जी के बारे में कतनो कहल जाव कम होई. उहा के भोजपुरी खातिर ढेर दमगर किताबन के लिख के प्रकाशित करवनी जवना से भोजपुरी के खजाना त बढेबे कईल आ ओकर मान्याता खातिर आधारों तेयार भईल . उहा के लिखल किताब हर विधा के रहे . जवना में भोजपुरी के पहिलका रेखा चित्र ‘सुरतिया ना बिसरे’-१९६४, स्वागत छाया नाट्य ‘परिछाही’-१९६६, एकांकी सग्रह ‘बुरबक बनाली’-१९६८, बाल एकांकी संग्रह ‘तमाचा’- १९७१, भोजपुरी भाषा के पहिलका ठोस व्याकरण ‘भोजपुरी शब्दानुशासन’-१९७५, भोजपुरी निति कथा-विशाल लोक कथा संग्रह ‘ सागर के कुछ मोती’-१९५८, कालिदास के लिखल मेघदूत के आसान भाषा में भोजपुरी अनुवाद-‘मेघदूत’-१९९२, एकरा बाद उहा के हिंदी में एगो कहानी संग्रह ‘शराफत के जुरमाना’-१९९४ बा. एह सब के अलावे उहा के कईगो किताबन के प्रकाशित आ बहुते संकलन आ पत्रिकन के संपादन भी कईले बानी. साहित्य के क्षेत्र में उनकर कईल योगदान के चलते देश में बहुते जगह से उहाके सम्मान कईल गईल आ मानद उपाधि भी देहल गईल. अईसन महान पुरुष के शत शत नमन बा. जय माई भाखा. जय भोजपुरी. अंत में अगर कुछ गलती हो गईल होखे त पाठक से छमा चाहब.
लेखक परिचय:-
पत्रकारिता वर्ष १९९० से औरी झारखण्ड सरकार में कार्यरत
कईगो पत्रिकन में कहानी औरी लेख छपल बा
संपर्क:-
हो.न.-३९ डिमना बस्ती
डिमना रोड मानगो
पूर्वी सिंघ्भुम जमशेदपुर, झारखण्ड-८३१०१८
ई-मेल: kishenjiumesh@gmail.com
मोबाइल नं:- 9431347437


text:
कजली / विश्वनाथ प्रसाद शैदा
रहलीं करत दूध के कुल्ला, छिल के खात रहीं रसगुल्ला,
सखी हम त खुल्लम-खुल्ला, झुला झूलत रहीं बुनिया फुहार में,
सावन के बहार में ना। झूला झूलत रही॥
हम त रहतीं टह-टह गोर, करत रहलीं हम अँजोर,
मोरा अँखिया के कोर, धार काहाँ अइसन तेग भा कटार में,
चाहे तलवार में ना। झूला-झूलत रहीं॥
हँसलीं चमकल मोरा दाँत, कइलस बिजुली के मात,
रहे अइसन जनात, दाना काहाँ अइसन काबुली अनार में,
सुघर कतार में ना। झूला-झूलत रहीं॥
जब से आइल सबतिया मोर, सुखवा लेलसि हम से छोर,
झरे अखियाँ से लोर, नइया मोर परल बा ‘शैदा‘ माहाधार में,
सुखवा जरल भार में ना। झूला-झूलत रहीं॥


text:
मथुरा के जवाहरबाग में भईल बवाल में मारल गइल दू गो पुलिस अधिकारियन ला महज 20 लाख के मुआवजा का एलान का बाद यूपी के सपा सरकार पर चारो तरफ से एगो खास फिरका से प्रेम के आलोचना होखे लागल. खास क के सोशल मीडिया अखिलेश सरकार के अपना निशाना पर ले लिहलसि. प्रतापपुर के
फिरकापरस्ती कवनो तरह के होखे ओकरा के खराब माने के चाहीं. बाकिर हिन्दुस्तान में सेकुलरिज्म के मतलब हो गइल बा हिन्दू विरोध आ मुस्लिम परस्ती. यूपी के सपा सरकार त एह मामिला में सगरी लोकलाज छोड़ के मुस्लिमपरस्ती पर उतर गइल बिया. राज्य में गाय के हत्या आ ओकर माँस राखल अपराध होखला का बालजूद
गोरक्षपीठ के उत्तराधिकारी आ भाजपा.सांसद योगी आदित्यनाथ उत्तर प्रदेश सरकार पर मुजफ्फरनगर हिंसा का मामिला में एकतरफा कार्रवाई करे के आरोप लगावत कहले बाड़न कि ई बाति न्याय का हित मे नइखे. कहलन कि अब सभे जान गइल बा कि एज दंगा का पीछे सपा. सरकार के बड़का मंत्री आ सरकार से जुडल लोग रहुवे.
एक तरफ त सपा सरकार जनहित आ साम्प्रदायिक सौहार्द का नाम पर बम विस्फोट करावे के आरोपी मुसलमानन पर से मुकदमा हटावे में लागल बिया, एगो आरोपी के मौत पर ओकरा परिवार वालन के छह लाख रुपिया के मुआवजा देत बिया त दोसरा तरफ कोर्ट से रिहा हो चुकल वरुण गाँधो का खिलाफ फेर से
आजु उत्तर प्रदेश के समाजवादी सरकार के एक साल पूरा हो गइल. एह मौका पर पत्रकारन से बतियावत मुख्यमंत्री मनलें कि कानून व्यवस्था में सुधार के जरूरत बा. दावा कइलन कि सपा आपन चुनावी वादा पूर कइले बिया. दोसरा तरफ विपक्ष खासकर बसपा बहुते हमलावर बा एह सरकार पर. विपक्ष के नाराजगी खास कर के


text:
टटका खबर, कवनो खबर छूटे ना. 6 अगस्त
August 6, 2011
आजु के खास खबर
- आपरेशन का बाद से अस्पताल का आईसीयू में भरती सोनिया अब बाहर अपना कमरा में आ गइल बाड़ी.
- सीएजी का रपट समेत मौजूदा राजनीतिक हालात पर चरचा खातिर कांग्रेस कोर समिति शनिचर का दिने एगो बईठक कइलसि. सीएजी का रपट में प्रधानमंत्री कार्यालय आ दिल्ली सरकार का ओर अंगुरी उठावल गइल बा.
- नीतीश सरकार का खिलाफ आजु राजद के सांसद विधायक लालू प्रसाद का नेतृत्व में धरना प्रदर्शन करीहे.
- चेन्नई में आजु भारत के एकदिना क्रिकेट टीम के चुनल जा रहल बा.
बिहार
- बिहार में अपराध रोके में नालायक साबित 56 गो पुलिस अधिकारियम के फील्ड ड्यूटी से हटाके अपराध अनुसंधान आ विशेष शाखा में भेजल जा रहल बा.
- नीतीश सरकार का खिलाफ आजु राजद के सांसद विधायक लालू प्रसाद का नेतृत्व में धरना प्रदर्शन करीहे.
- सासद संजय निरुपम आ विजय लक्ष्मी साधो के बिहार में कांग्रेस के प्रबारी बनावल गइल बा.
- राज्य के सगरी महादलित टोला में पन्द्रह अगस्त के खास समारोह होखी. ओही टोला के कवनो बुजुर्ग महादलित से झंडा फहरवावल जाई. एकरा खातिर हर टोला के पाँच पाँच सौ रुपिया दिहल गइल बा.
- बिहार के विशेष राज्य के दर्जा देबे पर विचार करे खातिर प्रधानमंत्री मनमोहन सिंह अंतरमंत्रालयीय समूह बनावे खातिर सहमति दिहलन.
- छह गो विश्वविद्यालयन में नया कुलपति नियुक्त करे से पहिले राज्य सरकार से सलाह ना लिहला का विरोध में राज्य सरकार राज्यपाल के लिखित रूप में एतराज जता के एह मसला पर फेर से विचार करे के कहले बिया. दू दिन पहिले राज्यपाल कहले रहले कि नीतीश कुमार से विचार विमर्श भइल रहे.
- मुजफ्फरपुर औराई के बीडीओ पंकज कुमार के इंदिरा आवास खातिर घूस लेत पकड़ लिहल गइल.
- रोहतास जिला के माथा गाँव में माओवादी जेल में बंद एगो दोसरा माओवादी कमांडर सुदामा उरांव का घर में आग लगा दिहले.
- काल्हु बलिया के गोपालपुर गाँव में ठनका गिरला से एगो महतारी बेटी के मौत हो गइल.
- बिहार में इन्दिरा आवास के दलालन आ बिचौलियन के धर पकड़ के तइयारी चल रहल बा. एह मामिला मे चार सौ से बेसी मुकदमा दर्ज करावल गइल बा.
- बरौनी में बन्द पड़ल यूरिया फैक्टरी के पुनर्जीवित करे के मंजूरी केन्द्र सरकार दे दिहले बिया आ एकर जिम्मा हिन्दुस्तान फर्टिलाइजर कार्पोरेशन के दिहल गइल बा.
- सीतामढ़ी जिला के बथनाहा में एगो निजी बस के दुर्घटना में छह गो सवारियन के मौत हो गइल आ अठारह गो घवाहिल हो गइले. सीतामढ़ी से सोनबरसा जात बस कुआरी गाँव का लगे पानी भरल गड़हा में पलट गइल रहे.
- बिहार के औरंगाबाद में ठनका गिरला से पाँच लोग आ शेखपुरा जिला के पंघहर गाँव में एक आदमी के मौत हो गइल.
- मुजफ्फरपुर के मिठनपुरा में दारोगा के पिटाई से एगो आदमी का मौत का बाद खिसियाइल भीड़ दू गो पुलिस वाहन फूंक दिहलसि. प्रशासन मृतक के परिवार के तीन लाख के मुआविजा आ दारोगा पर कार्रवाई करे के एलान कइले बा.
- कैमूर जिला के भगवानपुर थाना के दबनपुर गाँव में साल १९९४ में छह आदमी के हाथ गोड़ बान्ह के हत्या कर देबे वाला मुख्य आरोपी ज्ञानी पासवान के काल्हु अदालत उमिर कैद के सजा सुनवलसि.
यूपी
- ग्रेटर नोएडा प्राधिकरण आ पतवाड़ी गांव के किसानन के बीच के रगड़ा सलटा लिहल गइल बा आ प्रशासन किसानन के बढ़ल दर से मुआवजा देबे के तइयार हो गइल बा.
- यूपी में एटा के अदालत शनिचर का दिने पुलिस के निर्देश दिहलसि कि ऊ मायावती सरकार में पशुपालन अउर डेयरी विकास मंत्री अवध पाल सिंह का खिलाफ हत्या के मुकदमा दर्ज करे.
- उत्तर प्रदेश में टटका दलबदल में बहुजन समाज पार्टी के एगो निलम्बित विधायक शनिचर का दिने समाजवादी पार्टी में शामिल हो गइले.
- आगरा के नगला मोहन इलाके में मूसलाधार बरखा का बाद एगो दूतल्ला इमारत ढह गइल जवना से घर में सूतल एगो औरत आ दू गो बच्चा मर गइले आ आठ जने घवाहिल हो गइले.
- उत्तर प्रदेश के बिजनौर जिले में शनिचर का दिने तीर्थयात्रियन के लेके जात रेलगाड़ी में आग लगला का बाद सतर्क रेल इंजन चालक कवनो बड़हन हादसा होखे से बचा लिहलसि आ केहू घवाहिल ना भइल.
- कानपुर में परिवार के साथे मारपीट करे आरोपी बनावल एगो पुलिसकर्मी फांसी पर लटक के जान दे दिहले बा.
- राज्य विधानमण्डल के दुनु सदन में शुक का दिने विपक्ष का बवाल का चलते प्रश्नकाल ना हो पावल. विपक्ष लखनऊ सीएमओ हत्याकाण्ड, एन आर एच एम घोटाला, आ जबरन भूमि अधिग्रहण जइसनमुद्दन पर चरचा करावल चाहत रहे.
- रामचरितमानस के रचयिता गोस्वामी तुलसीदास का जयन्ती पर आज कई जगहा कार्यक्रम आयोजित कइल गइल बा.
- बरेली का कनवर, हमीरपुर, आजमगढ़ के सगड़ी, एटा, मुरादाबाद आ उन्नाव से सपा के विधायक बसपा में शामिल हो गइल बाड़े. एहमें से तीन जने के सपा पहिलही निलम्बित कर दिहले रहल.
- न्यायमूर्ति सैयद रफत आलम काल्हु शुक का दिने लखनऊ उच्च न्यायायलय के मुख्य न्यायाधीश पद के शपथ ग्रहण कर लिहले. एकरा पहिले ऊ जबलपुर उच्च न्यायालय के मुख्य न्यायाधीश रहले.
- तीन दिन से पूर्वांचल में रह रह के बरखा हो रहल बा जवना से जनजीवन अस्तव्यस्त हो गइल बा. प्रदेश के सगरी नदी उफनाइल बाड़ी सँ.
- सावन मास में शिव भक्त भगवान शिव के खुश करे खातिर तरह तरह के विधि अपनावेले बाकिर सबले बढ़िया विधि बरेली के कुछ शिव भक्तन के बा जे बाबा भोलेनाथ के शिवलिंग पर दूध ना ढार के अइसन लड़िकन के पियावेले जिनकन बाप महतारी गरीबी का चलते दूध ना पिया सकसु.
देश
- शनिचर कला सबेरे दू गो ट्रक आ पुलिस गश्ती कार समेत पांच गो गाड़ी दिल्ली में अपने में टकरा गइली सँ जवना से दू गो सिपाहियन समेत चार लोग के मौत हो गइल आ बगल में खाड़ सात लोग घवाहिल हो गइले.
- आरपीआई कार्यकर्ता फिल्मकार प्रकाश झा के सामाजिक-राजनीतिक फिल्म ‘आरक्षण’ का विरोध में उनुका घर अउर दफ्तर पर हमला कर दिहले.
- दिल्ली के मुख्यमंत्री शीला दीक्षित के कहना बा कि हो सकेला कि ‘कुछ चीज में गड़बड़ी भइल होखे’ लेकिन ‘फालतू खरचा’ बेवजह नइखे कइल गइल.
- राष्ट्रपति प्रतिभा पाटील शनिचर का दिने बेंगलुरु में न्यायपालिका से अपील कइली कि ऊ वक्त के जरूरत आ ज्वलंत मुद्दन पर उत्तरदायी बने
- सीबीआई शनिचर क दिने केरल के लॉटरी डीलर सैंटियागो मार्टिन आ उनुका सहयोगी जॉन केनेडी का खिलाफ केरल में लॉटरी बेचे से जुड़ल चार गो मुकदमा दर्ज कइले.
- कर्नाटक के नयका मुख्यमंत्री डी.वी. सदानंद गौड़ा आ शपथ ग्रहण समारोह के बहिष्कार करे वाला भाजपा नेता लोग शनिचर का दिने मंत्रीमण्डल के अंतिम रूप देबे पर विचार कइल.
- बाबा रामदेव के हजारों समर्थक अतवार का दिने जंतर मंतर पर यज्ञ करीहें जेहसे पाँच जून के रामलीला मैदान में योग गुरु के अनशन का दौरान पुलिस कार्रवाई घायल महिला राजबाला के तबियत में तेजी से सुधार हो सके.
- सीएजी रिपोर्ट में नाम अइला का बाद भाजपा शीला दीक्षित से इस्तीफा मांगत बिया त कांग्रेस शीला के बचाव में उतर गइल बिया. कांग्रेस के कहना बा कि ऊ भाजपा के माँग का आगा ना निहूरी.
- इतिहास में पहली बार अमेरिका के साख रेटिंग घटवला पर ओबामा सरकार के एगो वरिष्ठ अधिकारी कहले बाड़े कि रेटिंग एजेंसी सच्चाई के अनदेखी कइले बिया.
- सर्वोच्च न्यायालय के कहना बा कि नियुक्ति के पहिले से तय शर्त ऊ लक्ष्मण रेखा हवे जवना के नियुक्ति करे वाली समिति के उल्लंघन ना करे के चाहीं.
- ब्रिटानिया इंडस्ट्रीज शनिचर के कहलसि कि मौजूदा कारोबारी साल का पहिला तिमाही में ओकर शुद्ध लाभ 27.3 फीसदी बढ़ल बा आ 41.8 करोड़ रुपिया हो गइल बा.
- शिव सेना नेता आ महाराष्ट्र के पूर्व मंत्री सुरेशदादा जैन अन्ना हजारे के एगो ‘तालिबान गांधी’ के नाम दे दिहले जे अपना बाति के आगा केहू के ना सुने.
- यूनीटेक के प्रबंध निदेशक संजय चंद्रा अदालत में कहले कि 2जी स्पेक्ट्रम घोटाला में केंद्रीय जांच ब्यूरो का लगे उनुका खिलाफ कवनो सबूत नइखे.
- राजस्थान के पाली जिला में एगो 35 साल के औरत के चुड़ैल बता के ओकर मरद आ ससुराल वाले ओकरा के गरम चिमटा से दगले आ अंगारन से जरवले.
- सरकारी कंपनी ईसीआईएल राष्ट्रमंडल खेल में भारी मुनाफा बटोरलसि : सीएजी.
- मुम्बई का किनार पर आ के डूबल जहाज एमटी राक के कप्तान अउर मुख्य इंजीनियर के गिरफ्तारी के थोड़ही देर बाद जमानत पर रिहा कर दिहल गइल.
- लोकपाल विधेयक के सरकारी मसौदे का खिलाफ अगिला 16 अगस्त से जंतर-मंतर पर आमरण अनशन करे के एलान कर चुकल अन्ना हजारे आपन अनशन रामलीला मैदान में कर सकेले. ओने वरुण गाँधी कहले बाड़े कि अगर कवनो जगह नइखे मिलत त अन्ना हजारे उनुका दिल्ली आवास पर अनशन कर सकेले.
- भूस्खलन का बाद बंद हिमाचल प्रदेश के मंडी में चण्डीगढ़-मनाली राष्ट्रीय राजमार्ग संख्या 21 शनिचर का दिने फेर से चालू हो गइल.
- तेलंगाना राष्ट्र समिति (टीआरएस) पी.चिदम्बरम के दिहल ओह बयान के निंदा कइले बिया कि पृथक तेलंगाना राज्य खातिर राजनीतिक दलन के सर्वसम्मति होखल जरूरी बा.
- अधिकतर कश्मीरी अलगाववादी दुसरको दिने अपना घर में नजरबंद रहले आ मीडिया वालन के सैयद अली गिलानी के आवास में नइखे जाये दिहल जात.
- अन्ना हजारे प्रधानमंत्री मनमोहन सिंह आ मानव संसाधन मंत्री कपिल सिब्बल पर तंज कसत कहले बाड़न कि एह लोग के ‘विदेशी शिक्षा’ देश के समुझे नइखे देत.
- मंदी का अनेसा से सेंसेक्स में पिछला हफ्ता 5 फीसदी के गिरावट भइल.
- पृथक तेलंगाना राज्य खातिर आंदोलन करत संयुक्त कार्रवाई समिति कहले बिया कि अगर आंध्र प्रदेश सरकार हैदराबाद के भर्ती खातिर मुक्त क्षेत्र के दर्जा देबे वाली धारा हटवला बिना पुलिस भर्ती परीक्षा लिहलसि त 13 आ 14 अगस्त के 48 घंटे के बंद राखल जाई.
- यूनियन बैंक ऑफ इंडिया शनिचर का दिने अपना आधार दर में 50 आधार अंक बढ़ा दिहलसि जवना का बाद बैंक से करजा लेबे वालन के बेसी ब्याज देबे के पड़ी.
- वित्त मंत्री प्रणब मुखर्जी शनिचर का दिने चिन्ता जतवले बाड़न कि अमेरिकी सरकार के साख रेटिंग कम हो घइल बा आ कहले कि हालात पर तेज नजर राखल जाई.
- सीएजी का रिपोर्ट में कहल गइल बा कि हजारो लोग मन होखला का बावजूद राष्ट्रमण्डल खेल के टिकट ना पा सकले जबकि छपवावल टिकटन में से 25 फीसदी बिकाइबे ना कइल.
- दवा घोटाला में शामिल रहल के आरोपी झारखण्ड के पूर्व स्वास्थ्य मंत्री भानु प्रताप शाही शनिचत का दिने सीबीआई का विशेष अदालत में आत्मसमर्पण कर दिहले.
- विधानसभा चुनाव का दौरान केरल के पूर्व मुख्यमंत्री वी.एस.अच्युतानंदन के खिलाफ मानहानि के दावा करे वाली कांग्रेस उम्मीदवार लथिका सुभाष शनिचर का दिने आपन याचिका वापस ले लिहली.
- राजस्थान शिक्षा विभाग का सर्वेक्षण में फर्जी नाम बड़हन तादाद में होखला का चलते ओकर विश्वसनीयता नइखे रह गइल.
- गुजरात के सापुतारा से कुछ दूर स्थित शबरी धाम, जहवाँ शबरी आ भगवान राम के मुलाकात भइल रहुवे, अब एगो धार्मिक पर्यटन स्थल बनल जा रहल बा.
- भाजपा प्रवक्ता शाहनवाज हुसैन शनिचर का दिने प्रधानमंत्री के ‘मिस्टर हां’ बतवले काहे कि ऊ कवनो बाति पर ना ना कहसु. इशारा शायद थॉमस, कलमाडी, ए राजा जइसन लोग के जिम्मेदार पद पर बइठवला का ओर रहल.
- आपरेशन का बाद से अस्पताल का आईसीयू में भरती सोनिया अब बाहर अपना कमरा में आ गइल बाड़ी.
- जम्मू कश्मीर का कुपवाड़ा जिला में पिछला आठ दिन में सीमा पार से घुसपैठ के चार गो कोशिश नाकाम कर दिहल गइल बा. एह दौरान चार गो आतंकवादियन के मार दिहल गइल आ तीन गो सैनिकन के जान गँवावे के पड़ल बा.
- सीएजी का रपट समेत मौजूदा राजनीतिक हालात पर चरचा खातिर कांग्रेस कोर समिति शनिचर का दिने एगो बईठक कइलसि. सीएजी का रपट में प्रधानमंत्री कार्यालय आ दिल्ली सरकार का ओर अंगुरी उठावल गइल बा.
- हिमाचल प्रदेश के मंडी में शनिचर का दिने बादल फटला, बेहिसाब बरखा, से भइल भूस्खलन से चण्डीगढ़-मनाली राजमार्ग संख्या-21 पर यातायात रूक गइल बा आ हजारन का संख्या में वाहन फंस गइल बाड़ी सँ.
- दिल्ली नगर निगम काल्हु शुक का दिने नगर निगम के बँटवारा करे के दिल्ली सरकार के प्रस्ताव के खारिज कर दिहलसि. ई फैसला महापौर रजनी अब्बी का अध्यक्षता में भइल विशेष बैठक में लिहल गइल.
- पश्चिम बंगाल के पूर्व मुख्यमंत्री बुद्धदेब भट्टाचार्य के कहना बा कि दार्जिलिंग समझौता राज्य के बंटवारा आ गोरखालैंड के गठन के राह बनवा दी.
- चेन्नई में आजु भारत के एकदिना क्रिकेट टीम के चुनल जा रहल बा.
दुनिया
- सीरिया में सरकार विरोधी प्रदर्शन रोके खातिर देश के मुख्य शहर होम्स का आस-पास अउर डेर ए-जोर में टैक आ बख्तरबंद वाहनन के तैनाती कर दिहल गइल बा.
- लीबिया में मुअम्मार गद्दाफी के सत्ता से बेदखल करे ला सेना से मोर्चा लेत विद्रोही देश के एगो महत्वपूर्ण पश्चिमी शहर कब्जिया लिहले बाड़े आ अब ऊ लोग तटीय शहर अज जाविया का ओरि बढ़े के रणनीति बनावत बा.
- अफगानिस्तान के पूर्वी प्रांत वारदाक में शनिचर का दिने एगो अमेरिकी हेलीकॉप्टर दुर्घटनाग्रस्त हो गइला से 31 गो अमेरिकी आ सात गो अफगान सैनिक मारल गइले.
- शक्तिशाली तूफान ‘मुइफा’ चीन का ओरि बढ़ रहल बा जवना चलते पांच लाख लोग के सुरक्षित जगहा पर चहुँपावल गइल बा आ 200 से अधिका हवाई उड़ान रद्द कर दिहल घइल बा. तूफान 162 किलोमीटर प्रति घंटा का रफ्तार से चीन का ओरी बढ़ल आ रहल बा.
- इराक के हिल्ला शहर में जेल तूड़ के भागत कैदियन के रोके खातिर सुरक्षाकर्मी गोली चलवले जवना से तीन गो कैदी मरा गइले. तीन गो पुलिसकर्मियनो के जान चल गइल.
- पाकिस्तान के एबटाबाद में अलकायदा सरगना ओसामा बिन लादेन के मौजूदगी आ अमेरिकी कमांडो कार्रवाई के जांच खातिर बनावल उच्चस्तरीय आयोग का सोझा एकही गवाह हाजिर ना भइले.
- सीरिया में सरकारी सुरक्षा बल आ प्रदर्शनकारियन का बीच हिंसक झड़प देखत अमेरिका अपना नागरिकन से तुरते सीरिया छोड़ देबे के कहले बा.
- मोबाइल से नकदी लेन-देन भा भुगतान करे खातिर सैम पित्रोदा के बनावल सॉफ्टवेयर से अमेरिका के अरबों डॉलर के मोबाइल कॉमर्स बाजार में क्रांतिकारी बदलाव आवे के उमेद कइल जा रहल बा.
- पाकिस्तान के कराची शहर में एगो निजी क्षेत्र के बैंक से छह गो लुटेरा पांच मिनट का भितरे 46 लाख पाकिस्तानी रुपिया (53000 डालर) लूट के फरार हो गइलन सँ.
- अफगानिस्तान पूर्वी प्रांत वारदाक में उत्तर अटलांटिक संधि संगठन (नाटो) के नेतृत्व वाला अंतर्राष्ट्रीय सुरक्षा सहायता दल (आईएसएफ) के एगो हेलीकॉप्टर शनिचर का दिने दुर्घटनाग्रस्त हो गइल.
- अमेरिकी प्रतिभूति अउर विनिमय आयोग गोल्डमैन सैक्स समूह के पूर्व भारतीय-अमेरिकी निदेशक रजत गुप्ता का खिलाफ प्रशासनिक कार्रवाई रोक देबे के फैसला कइले बा आ रजतो गुप्ता ओकरा खिलाफ आपन याचिका वापस ले लीहें.
- चीन का बुढ़वो सब में फइले लागल बा एड्स. 80 साल के एगो बुढ़ऊ में एचआईवी संक्रमण के पता चलल बा जवन कि डाक्टरन का मुताबिक असुरक्षित यौन सम्बंध बनवला से भइल बा.
- चीन के जियांग्सी प्रांत में एगो सड़क दुर्घटना में 17 लोग के मौत हो गइल आ चार जने घवाहिल हो गइले.
- नेपाल में पिछला दिने गिरफ्तार तिब्बती धर्मगुरु दलाई लामा के दूत थिलेय लामा के आठ घंटा बाद एगो बाण्ड भरवा के रिहा कर दिहल गइल बा.
- पाकिस्तान में औरतन का साथ होखे वाला अपराधन में 18 फीसदी के बढ़ोतरी भइल बा. एह अपराधन में जबरिया बिआह आ यौन हिंसा दुनु शामिल बा.
- स्मार्टफोन का मामिला में एप्पल दुनिया के सबले बड़हन स्मार्टफोन कम्पनी बन गइल बा आ ब्लैकबेरी बनावे वाली कम्पनी रिसर्च एंड मोशन (आरआईएम) सरक के चउथका जगहा पर आ गइल बा.
- अमेरिका सरकार वाशिंगटन में लीबिया के दूतावास आ ओकरा कर्मचारियों के सुरक्षा मुहैया कराई.
- वेनुजुएला के राष्ट्रपति ह्यूगो शावेज अपना कैंसर के इलाज चालू राखे खातिर क्यूबा लवटत बाड़न.
- पाकिस्तान का कराची में एगो इमारत ढहला से ओकरा मलबा में दबके 16 लोग के जान चल गइल बा आ 24 जने के अबहियोकवना पता नइखे चलल.
- नासा के वैज्ञानिक कहले बाड़े कि मंगल ग्रह पर बहत पानी सुबूत मिलल बा.
- अमेरिका, फ्रांस आ जर्मनी प्रदर्शनकारियन का खिलाफ हिंसक कार्रवाई कर खातिर सीरिया के राष्ट्रपति बशर अल असद के निंदा कइले बा.
- अमेरिकी राष्ट्रपति बराक ओबामा कहले बाड़न कि उनुकर सर्वोच्च प्राथमिकता देश में रोजगार के अवसर पैदा करे के आ आर्थिक विकास के बढ़ावा दिहल बा.
- अंतर्राष्ट्रीय अंतरिक्ष एजेंसी नासा बृहस्पति ग्रह तक के 2.7 अरब किलोमीटर के यात्रा शुरू कर दिहले बा. एह यात्रा से सौरमंडल के एह सबले बड़का ग्रह के रहस्य खोले के कोशिश कइल जाई.
- साख रेटिंग एजेंसी स्टैंडर्ड एंड पुअर्स (एसएंडपी) इतिहास में पहिला बेर दुनिया के सबले बड़की अर्थव्यवस्था अमेरिका के रेटिंग ‘एएए’ से घटा के एए कर दिहले बा. एहसे दुनिया भर में अमेरिका के साख में बट्टा लागल बा.
- बाढ़ से त्रस्त उत्तर कोरिया के लोग के मदद खातिर अमेरिका अंतर्राष्ट्रीय मानक के मुताबिक आपातकालीन मानवीय सहायता उपलब्ध करावे का पक्ष मे बा.
- अमेरिकी रक्षा मंत्री लियोन पेनेटा के कहना बा कि ओसामा बिन लादेन के मरइला के ई मतलब नइखे कि अलकायदा नेटवर्क खतम हो गइल बा. अबहीओ अमेरिका एह आतंकवादी संगठन पर दबाव बनवले राखी.
- चीन में शक्तिशाली तूफान ‘मुइफा’ के अनेसा देखत तटीय इलाकन से करीब 206,000 से बेसी लोग के सुरक्षित जगहा पर चहुँपावल गइल बा. तूफान आजुकाल्ह में आवे वाला बा.
मनोरंजन
- निर्माणाधीन फिल्म ‘हाउसफुल 2’ के निर्माता साजिद नाडियाडवाला आ निर्देशक साजिद खान का बीच एह बाति पर बतकही हो रहल बा कि आइटस सांग में कवनो नया अभिनेत्री के लिहल जाव कि कवनो पुरनका के. फैसला अबही ले नइखे भइल.
- कार्टून फिल्म ‘विनी द पूह’ 12 अगस्त के भारत में बड़ला पर्दा पर पहिला बेर रिलीज होखे जा रहल बा. निर्माता कम्पनी वॉल्ट डिजनी के कहना बा कि ई फिलिम लड़िका बूढ़ सभका पसन्द आई.
- अभिनेता संजय दत्त शुक ला रात मुंबई में एगो ज्यूलरी शो में अपना पत्नी मान्यता का साथे रैम्प पर चलले आ मान्यता खातिर कुछ पंक्तियो गुनगुनइले.
- हालीवुड अभिनेता कॉर्बिन ब्लू पर अपना फिल्म ‘फ्री स्टाइल’ के प्रचार करे में असफल होखला का बाद उनुका पर मुकदमा कर दिहल गइल बा.
- दिवंगत गायिका एमी वाइनहाउस के लंदन वाला घर उनुकर नयका सहायतार्थ पुनर्वास केंद्र के मुख्यालय बना दिहल जाई जवना से नवहियन के ढेरे मदद मिली.
- रिएलिटी टीवी अभिनेत्री किम कार्डेशियन 20 अगस्त के रॉक गायक क्रिस हम्फ्रीज से बिआह करे वाली बाड़ी आ ओहसे पहिले अपना भावना के प्रकट करे वाला एगो इत्र पेश कइले बाड़ी.
- अमेरिकी फैशन डिजाइनर माइकल कोरस अपना दोस्त लांस लेपरी का साथे अपना समलैंगिक शादी के खबर के पुष्टि कर दिहले. शादी न्यूयार्क में होखी.
- अमिताभ बच्चन अपना आ आवेवाली फिल्म ‘आरक्षण’ के कलाकारन का ओर से कांग्रेस अध्यक्ष सोनिया गांधी के जल्दी ठीक होखे के कामना कइले बाड़न.
खेल
- एसडीएटी-रामको शतरंज चैम्पियनशिप में भारतीयन के जलवा. स्वयम्स मिश्रा, वी.ए.वी. राजेश, गिरीश कौशिक अउर जी.ए. स्टैनी शानदार प्रदर्शन कइले.
- अपना आखिरी ग्रुप मैच में मालदीव के 5-0 से हराके सैफ अंडर-16 फुटबाल चैम्पियनशिप के सेमीफाइनल में जगह बनावे वाली भारतीय टीम के कोच थॉमस जोसफ के कहना बा कि मेजबान नेपाल के हरावे खातिर टीम के आपन सबले बढ़िया खेल देखावे के होई.
- अभ्यास मैच में विकेट खातिर तरस के रह गइले भारतीय गेंदबाज आ मेजबान टीम बिना कवनो विकेट गंववले 168 रन बना लिहले बिया. भारत के पहिला 352 रन पर सिमट गइल बा.
- डायमंड लीग के 400 मीटर रेस जीत के ग्रेनेडा के युवा धावक किरानी जेम्स संकेत दे दिहले कि ऊ अगिला महीना होखे जा रहल विश्व चैम्पियनशिपो में कमाल कर देखइहे.
- वेस्टइंडीज क्रिकेट टीम के पूर्व गेंदबाज जोएल गार्नर लगातार तीसरा बेर बारबाडोस क्रिकेट संघ (बीसीए) के अध्यक्ष चुनल गइल बाड़े.
- भारतीय क्रिकेट टीम के पूर्व कप्तान आ चयन समिति के अध्यक्ष के. श्रीकांत सकार लिहले कि इंग्लिश टीम चार मैच का टेस्ट श्रृंखला के शुरुवाल दू गो मैच में बेहतर खेललसि.
- आस्ट्रेलियाई क्रिकेट टीम के पूर्व कप्तान रिकी पोंटिंग कहले बाड़न कि एह साल भारतीय टीम के आस्ट्रेलिया दौरा में उनुका टीम के सबसे कड़ेर इम्तिहान होखे वाला बा.
- इंग्लिश क्रिकेट टीम के सलामी बल्लेबाज एलिस्टर कुक के पूरा भरोसा बा कि ऊ भारत के साथ चल रहल टेस्ट श्रृंखला का दौरान आपन भुलाइल फार्म वापस पा लीहे.
- एसेक्स के बल्लेबाज रवि बोपारा के एजबेस्टन में होखेवाला तिसरका टेस्ट मैच ला इंग्लिश टीम में शामिल कइल गइल बा. ऊ चुटहिल बल्लेबाज जोनाथन ट्रॉट का जगहा पर आइल बाड़े.
- भरोसेमंद बल्लेबाज राहुल द्रविड़ दू साल बाद भारत के एकदिना टीम में वापिस आइल बाड़न. बाकिर चोट अउर खराब फार्म से जूझत हरभजन सिंह आ युवराज सिंह नइखन चुनाइल.
- दक्षिण अफ्रीका खातिर पांच गो टेस्ट मैच खेल चुकल नार्मन गार्डन सौ साल ले जिये वाला दुनिया के पहिलका क्रिकेट खिलाड़ी बन गइल बाड़े. गार्डन के जनम छह अगस्त, 1911 के ट्रांसवाल में भइल रहे.
- रोमानिया के राष्ट्रीय टीम के गोलकीपर कोस्टेल पेंटीलिमोन इंग्लिश प्रीमियर लीग क्लब मे मैनचेस्टर सिटी से जुड़ गइल बाड़े.
- चेन्नई में आजु भारत के एकदिना क्रिकेट टीम के चुनल जा रहल बा.


text:
जापान के पीएम का साथे आपनो पीएम अइहें वाराणसी
December 1, 2015
देश के सांस्कृतिक राजधानी वाराणसी के यात्रा पर जापान के प्रधानमंत्री शिंजो आबे 12 दिसंबर के आवे वाला बाड़न. एह मौका पर उनुका साथे आपनो प्रधानमंत्री नरेन्द्र मोदी आ यूपी के मुख्यमंत्री अखिलेश यादव रहीहें.
एह हाई प्रोफाइल यात्रा का दौरान सुरक्षा में कवनो चूक ना होखे पावे एह खातिर प्रशासन सगरी तइयारी करे में जुटल बा.
कार्यक्रम के पूरा ब्योरा अबहीं नइखे आइल बाकिर बतावल जात बा कि 12 दिसंबर के उपरी बेरा तीन बजे दुनू पीएम वाराणसी के बाबतपुर हवाई अड्डा पर उतरीहें जहाँ यूपी के मुख्यमंत्री पहिले से मौजूद रहीहें. साँझ बेरा गंगा आरती में शामिल भइला का बाद शहर के खासमखास लोग का साथे रात्रि भोज के आयोजन होखी आ ओही दिने रात 9 बजे ई लोग नई दिल्ली लवट जाई.


text:
देश दुनिया खेल व्यापार मनोरंजन के खबर
October 5, 2011
(मंगल, 4 अक्टूबर)
देश
- मुंबई में सोमार का दिने भइल ऑटो-रिक्शा हड़ताल का बाद मनसे प्रमुख राज ठाकरे फेर यूपी आ बिहार से आइल लोगन के मुंबई के हर समस्या के जिम्मेदार ठहरवलन. टैक्सी चालक संघ के नेता शरद राव के धमकवले बाड़न कि अगर उनुकर इहे रवैया रहल त उनुकर घर से बहरा निकलल मुश्किल हो जाई.
- प्रधानमंत्री दिल्ली के अंबेडकर स्मारक के विकास करावे के आदेश जारी कइलन.
- भारत-अफगानिस्तान का बीच सामरिक करार पर हस्ताक्षर हो गइल. करजई भारत के धन्यवाद दिहले कि पिछला दस साल से अफगानिस्तान के हर संभव मदद कइलसि.
- दिल्ली उच्च न्यायालय के मुख्य न्यायाधीश दीपक मिश्रा आ केरल उच्च न्यायालय के मुख्य न्यायाधीश जस्ती चेलामेश्वर के देश के सर्वोच्च न्यायालय में न्यायाधीश नियुक्त कर दिहल गइल.
- अन्ना हजारे कांग्रेस सरकार के अल्टीमेटम दे दिहले कि अगर शीत सत्र ले लोकपाल बिल पास ना भइल त ऊ चुनाव में कांग्रेस के वोट ना देबे के अपील करीहें आ यूपी चुनाव का बेरा लखनऊ में उपवास परबइठ जइहें. तले तेरह अक्टूबर के हिसार में होखे जा रहल लोकसभा उपचुनाव में कांग्रेस का खिलाफ वोट डाले के कहले बाड़न आ दशहरा बाद आपन आंदोलन शुरु करे के योजना बनवले बाड़े.
- जनता पार्टी के अध्यक्ष सुब्रमण्यम स्वामी केंद्रीय गृह मंत्री पी. चिदम्बरम पर हमला जारी राखत फेर कहले कि जेल में बंद केंद्रीय दूरसंचार मंत्री रहल ए. राजा का बराबरे दोषी बाड़न.
- केन्द्र सरकार गुजरात सरकार से कहले बिया कि संजीव भट्ट आ उनुका परिवार के पूरा सुरक्षा दिहल जाव.
- बेलूर मठ में अष्टमी का दिने हजारों लोग कुमारी पूजा के दर्शन कइल.
- आईआईटी छात्रन के स्तर का बारे में नारायणमूर्ति के बयान के चारो तरफ से आलोचना होत बा. चेतन भगत त इहाँ ले कह दिहले कि बॉडी शॉप चलावे वाला का मुँह से अइसनबाति शोभा नइखे देत.
- मध्य प्रदेश के उज्जैन में ओहिजा के कलेक्टर एम. गीता अपना सहयोगियन का साथ चौबीस खम्बा माता के नवरात्र के अष्टमी पर शराब के परंपरागत प्रसाद चढ़वली.
- कांग्रेस के महासचिव दिग्विजय सिंह ट्विट कइले बाड़न कि ऊ राज्य के राजनीति में लवटे नइखन जात.
- तेलंगाना मुद्दा पर मंगल के 22वों दिने हड़ताल जारी रहल.
- गोवा विधानसभा के लोकलेखा समिति के अवैध खनन पर तैयार रपट एगो कांग्रेसी विधायक ले के चल गइल जवना के सदन में पेश करे के रहे.
- मुम्बई के एगो अदालत मंगल का दिने बॉलीवुड अभिनेता फरदीन खान के साल 2001 में कोकीन खरीदे के कोशिश के दोषी ठहरा दिहलसि. अब फरदीन के छह महीना के सजा हो सकेला.
- एक साल में महिला डिब्बे में घुसे वाला मरदन से 11 लाख रुपिया वसूललसि दिल्ली मेट्रो रेल कार्पोरेशन.
- अत्याधुनिक सुविधाअन से लैस रही आडवाणी के ‘रथ’. एहमें लिफ्ट आ दूरसंचार के सगरी सुविधा रही.
- झारखण्ड में दुर्गा पूजा पर सशस्त्र पुलिस अपना एके47 आ ग्रेनेड के पूजा करेले.
- लगातार दुसरका दिने भइल हंगामा का बाद जम्मू कश्मीर विधानसभा अनिश्चितकाल ला स्थगित.
- संजीव भट्ट की गिरफ्तारी के गलत बतवलन अन्ना हजारे. भाजपा कहलसि कि अन्ना के पूरा मामिला बतावले नइखे गइल.
- वोट खातिर नोट मामिला में भाजपा सांसद अशोल अर्गल के आरोपी बना दिहलसि दिल्ली पुलिस.
दुनिया के खबर
- रूस यात्रा पर गइल रक्षा मंत्री एकेएंटनी ओहिजा द्वितीय विश्वयुद्ध के शहीदन के श्रद्धांजलि दिहलन.
- बेरूत में भइल एशियाई जूनियर जूडो में सुशीला देवी के स्वर्ण पदक मिलल. भारत के कुल सात गो पदक मिलल.
- बराक ओबामा खुद के कमजोर उम्मीदवार मान लिहलन.
- भौतिकी के क्षेत्र में अमूल्य योगदान खातिर अमेरिका के सॉल पर्लमटर आ एडम रीस आ अमेरिकी मूल के आस्टेलियाई नागरिक ब्रायन श्मिट के साल 2011 के नोबेल पुरस्कार देबे के एलान हो गइल.
- विदेशी चिकित्सकन के अब ब्रिटेन में भाषा परीक्षा देबे के होई. अंग्रेजी में फेल होखे वाला डाक्टर ओहिजा डाक्टरी ना कर पइहन.
- पाकिस्तान में मंगल का दिने 12 गो शिया मुसलमानन के हत्या कर दिहल गइल.
- ओबामा भारतीय मूल के 3 गो वैज्ञानिकन आ अमेरिकी नगारिक डॉक्टर कार्तिक ए श्रीनिवासन, सुमिता पेनाथुर आ हरी श्राफ के राष्ट्रपति पुरस्कार से सम्मानित कइलन.
- तीन दिन पहिले निधन भइला का बावजूद कनाडा में जनमल कोशिका जीवविज्ञानी राल्फ स्टेनमेन के नोबेल पुरस्कार दिहल जाई. नोबल पुरस्कार जिन्दे लोगन के दिहल जाला बाकिर अबकि दुर्भाग्य से एलान होखे से ती दिन पहिलहीं स्टेनमेन के निधन हो गइल.
- अमेरिका का टेक्सास में एगो रासायनिक संयंत्र में भयंकर आग लागल बाबाकिर केहु के मरला के खबर नइखे.
व्यापार व्यवसाय के खबर
- मंगल का दिने शेयर बाजार में सेंसेक्स 287 अंक गिरल.
- पश्चिम बंगाल के विश्व बैंक से 25 करोड़ डॉलर के कर्जा मिली. जवना से राज्य में लघु सिंचाई के काम करावल जाई.
- वित्तीय सहयोग खातिर भारत-स्विटजरलैंड में समझौता पर दस्तखत हो गइल.
मनोरंजन का दुनिया से
- नृत्य निर्देशक रेमो डिसूजा के मंगल का दिने अस्पताल में भरती करावल गइल. रेमो के डेंगू हो गइल बा.
- अब हनुमान भक्त लोग अमिताभ के आवाज में हनुमान चालीसा सुन सकेला.
- शबाना आजमी के एक्शन एड इंडिया के अध्यक्ष बनावल गइल.
- सुपरस्टार रजनीकांत आ बॉलीवुड बादशाह शाहरुख खान के अब एक साथ ‘रा.वन’ में देखल जाई जवना खातिर रजनीकांत अपना खराब तबियत का बावजूद शूटिंग करावे अइलन.
खेल के खबर
- चैम्पियंस लीग मैच में मंगल का दिने न्यू साउथ वेल्स सुपर किंग्स के 46 रन से हरा दिहलसि.
- मौजूदा चैम्पियन भारत के डबल ट्रैप निशानेबाज रंजन सोढ़ी वर्ल्ड कप शूटिंग फाइनल में चीन के हू बिनयुआन को हराके स्वर्ण पदक जीत लिहलन.
- चैम्पियंस लीग मैच में त्रिनिदाद टोबैगो टीम कोबराज के हरा दिहलसि. अब कोबराज सेमीफाइनल के दौड़ से बाहर हो गइले.
- विश्व मुक्केबाजी चैम्पियनशिप में क्वार्टर फाइनल में जगह बना लिहला का बाद देवेंद्रो सिंह आ मनोज कुमार के लंदन ओलम्पिक में शामिल होखे के योग्यता मिल गइल.
- ईरानी ट्रॉफी मैच में जीत से राजस्थान टीम 590 रन दूर रह गइल बिया.
- विश्व जूनियर स्क्वॉश रैंकिंग में भारत के तीन गो खिलाड़ी टॉप टेन में.
- इंग्लिश क्रिकेट टीम हैदराबाद पहुंच गइल.


text:
टटका खबर, बुध, 18 अप्रेल 2012
April 17, 2012
पिछला हफ्ता कई बेर अँजोरिया समूह के वेबसाइट सर्विस प्रवाइडर का चलते बाधित भइल जवना खातिर हम माफी माँगत बानी. बाकिर कुछ बाति अइसन होले जवना पर आपन वश ना चले.
खास खबर
- दिल्ली नगर निगम का चुनाव में कांग्रेस के सूपड़ा साफ हो गइल बाकिर ओकरा खुशी बा कि ऊ पिछला बेर से अधिका सीट जीतले बिया आ भाजपा के सीट पिछला बेर से घटल बा. दिल्ली नगर निगम के तीन हिस्सा में बाँट के अबकी के चुनाव करावल गइल रहे बाकिर तीनो में भाजपा जीत गइल आ लगातार तिसरकी बेर दिल्ली नगर निगम पर भाजपा के कब्जा बरकरार रहल.
- बथानी टोला नरसंहार के मामिला में पटना हाई कोर्ट मंगल का दिने सगरी आरोपियन के बरी कर दिहलसि काहे कि ओकरा नजर में ओह लोग का खिलाफ सुबूत नइखे. एह लोग के निचली अदालत कुसूरवार मनले रहुवे आ तीन जने के मौत आ बीस जने के उमिर कैद के सजा सुनवले रहुवे. एह मामिला में रणवीर सेना समर्थक साल १९९६ में बीस गो माओवादियन के हत्या कर दिहले रहले. निचली अदालत से मिलल सजा का खिलाफ ऊ लोग हाई कोर्ट में अपील कइले रहे. अब हाई कोर्ट के फैसला का खिलागफ बिहार सरकार सुप्रीम कोर्ट से गोहार लगाई.
- तीन साल में पहिला बेर रिजर्व बैंक मुख्य ब्याज दर में मंगल का दिने कटौती कर दिहलसि. अब उमेद बा कि घर मकान गाड़ी वगैरह खातिर सस्ता करजा मिल पाई. एह फैसला से औद्योगिक विकास दर तेज होखे के उमेद कइल जात बा.
- तेल कंपनियन के कहना बा कि ओकनी के हर लीटर पेट्रोल पर आठ रुपिया के घाटा होखत बा आ अगर सरकार एह घाटा के भरपाई ना करी त मजबुरन पेट्रोल के दाम बढ़ावे के पड़ी.
शिक्षा रोजगार
- संचार आ सूचना टैक्नोलोजी मंत्री कपिल सिब्बल कहलन कि देशभर के तीस हजार कॉलेजन के जोड़े वाला राष्ट्रीय ज्ञान नेटवर्क जोड़ा गइला से विद्यार्थियन के बहुते सहायता मिली. कहलन कि अगिला अढ़ाई साल में देश के हर पंचायत के ब्राड बैंड कनेक्शन से जोड़ दिहल जाई.
उत्तर प्रदेश
- इलाहाबाद हाई कोर्ट में मंगल का दिने एगारह गो नया न्यायाधीशन के अतिरिक्त न्यायाधीश के किरिया दिहल गइल. अब इलाहाबाद हाई कोर्ट के न्यायाधीशन के संख्या ८५ हो गइल जबलो १६० पद के स्वीकृति बा.
- उत्तर प्रदेश विधानपरिषद चुनाव में मुख्यमंत्री अखिलेश यादव आ राजस्व मंत्री अम्बिका चौधरी समेत सगरी उम्मीदवार निर्विरोध चुना जइहें काहे कि तेरह गो सीट खातिर तेरहे गो परचा दाखिल भइल बा. राज्यसभा के एगो सीट के उपचुनावो में समाजवादी पार्टी उम्मीदवार अरविन्द सिंह निर्विरोध चुना जइहें.
- प्रदेश सरकार अपना पुलिस आधुनिकीकरण खातिर केन्द्र से आठ सौ करोड़ रुपिया के सहायता मँगले बिया. एकरा अलावे पुलिस वालन के आवास बनावे खातिर पाच हजार करोड़ रुपिया मँगले बिया.
- मुख्यमंत्री कहले बाड़न कि राज्य के बेकसूर मुसलमान नवहियन का खिलाफ दर्ज सगरी मुकदमा वापिस ले लिहल जाई. एह खातिर सरकार कानूनी राय लेत बिया. एह आरोपियन में साल २००७ के फैजाबाद आ लखनऊ अदालत पर बम हमला करे वाला चार गो आरोपी शामिल बाड़े. एह हमलन में कई लोग मराइल रहे आ खई जने घवाहिल भइल रहले.
बिहार
- पटना हाई कोर्ट सिवान के फास्ट ट्रैक कोर्ट के न्यायाधीश से पूछले बिया कि साल २००७ में महाराजगंज के विधायक दामोदर सिंह के भाई भरत सिंह के हत्या के आरोपी महाराजगंज सांसद उमाशंकर सिहं आ उनुका बेटा जितेन्द्र स्वामी के कइसे आरोपमुक्त कर दिहल गइल. हाई कोर्ट एह मामिला के सुनवाई १५ मई के करी.
- नगर निकायन का चुनाव में परचा दाखिल करे वाला आ ओह लोगन के प्रस्तावक आ समर्थकन के सूची परचा दाखिल करते एसपी का लगे भेज दिआई जे आरोपी लोगन के स्पीडी ट्रायल करवइहें. अगर आरोपी के कवनो अदालत से जमानत नइखे मिलल त ओकरा के परचा दाखिल करते घरी पकड़ लिहल जाई.
- विधानपरिषद के एगारह गो सीट पर होखे वाला चुनाव में एगारहो उम्मीदवार निर्विरोध चुना जइहें काहे कि एगारहे लोग परचा दाखिल कइले बा. एह में नीतीश कुमार, नरेन्द्र सिंह, भीम सिंह, रामाश्रय प्रसाद सिह, संजय सिंह आ उपेन्द्र प्रसाद जदयू से, सुशील मोदी, मंगल पांडेय, लालबाबू राय आ सत्येन्द्र कुशवाहा भाजपा से आ राबड़ी देवी राजद से शामिल बाड़ी.
- पश्चिमी चंपारण के रामनगर छोटका पनकट का लगे एगो सड़क दुर्घटना में एक आदमी के मौत जगहे पर हो गइल जबकि एक अदमी घवाहिल हो गइल.
देश
- आदर्श हाउसिंग सोसायटी घोटाला के जाँच करे वाला न्यायिक आयोग के कहना बा कि ओ जमीन सेना के ना ह, महाराष्ट्र सरकार के ह. इहो कहल गइल बा कि ऊ इमारत युद्धवीर भा करगिल शहीदन के पत्नियन खातिर आरक्षित ना रहुवे.
- प्रधानमंत्री मनमोहन सिंह एह बात पर चिन्ता जतवले कि गंगा के साफ करे के काम बहुत सफल ना रहल. कहले बाड़न कि एह काम खातिर सभके मिल के प्रयास करे के पड़ी जवना में केन्द्र आ राज्य सरकारन का साथ साथ नागरिक समाज आ उद्योगो के आपन सहयोग देबे के पड़ी.
- पंजाब के जालन्धर में एगो कम्बल फैक्टरी के तिमंजिला इमारत अतवार के ढह गइल जवना से छह गो मजदूर दबा के मर गइले. मलवा साफ होखला का बाद कुछ अउरी लाश मिले के अनेसा बा. फैक्टरी मालिक के गिरफ्तार कर लिहल गइल बा.
दुनिया
- भारतीय संसदीय प्रतिनिधिमंडल मंगल का सिने श्रीलंकाई संसद गइल आ ओहिजा सांसदन से भेंट कइलसि. सुषमा स्वराज के नेतृत्व में सांसद प्रतिनिधिमंडल शांति सेना के स्मारक स्थली पर आपन श्रद्धा सुमन अर्पित कइलसि.
- पाकिस्तान सुप्रीमकोर्ट प्रधानमंत्री युसुफ रजा गिलानी का खिलाफ न्यायालय के अवमानना मामिला पर मंगल का दिने फेरू सुनवाई शुरू कइलसि.
- अमरीका के विदेशमंत्री हिलेरी क्लिंटन मंगल का दिने कहली कि ईरान के ओकरा परमाणु कार्यक्रम पर बतियावे खातिर तइयार करावे ला प्रतिबंध आ अंतर्राष्ट्रीय दबाव जारी राखल जाई.
- एह साल के पुलित्जर पुरस्कारन के घोषणा न्यूयार्क में कर दिहल गइल जवना में न्यूयार्क टाइम्स के दू गो पुरस्कार मिलल बा. खोजी पत्रकारिता खातिर एसोसियेटिड प्रैस के आ जनसेवा वाला खबरन खातिर फिलाडेल्फिया इंकवायर् के पुरस्कार दिहल गइल बा.
बिजनेस
- योजना आयोग उपाध्यक्ष मोन्टेक सिंह अहलुवालिया उमेद देखवले बाड़न कि मई ले मुद्रास्फीति कम हो जाई आ देश फेरू विकास का राह पर चल निकली.
- अमरीका के शिक्षाविद जिम योंग किम विश्व बैंक के नयका अध्यक्ष बनीहें. पेशा से डाक्टर ५२ साल के किम विकासशील देशन के स्वास्थ्यमुद्दा के विशेषज्ञ हउवें.
- भारत ब्रिटेन के चेतवले बा कि अगर ब्रिटिश सरकार भारत के सूचना प्रौद्योगिकी पेशेवरोन खातिर बनावल कड़ा वीजा नियम लागू कइलसि त भारतो आपन सूचना प्रौद्योगिकी कारोबार दोसरा कवनो यूरोपीय देश में ले के चल जाई.
खेल
- आईपीएल बीसबीसा में सोमार का दिने डेल्ही डेयर डेविल्स मुम्बई इंडियन्स के सात विकेट से हरा दिहले रहे. मंगल का दिने भइल दू गो मैच में से एगो में राजस्थान रायल्स डेक्कन चार्जर्स के पाँच विकेट से हरा दिहलसि. दुसरका मैच में पुणे वारियर्स आ रॉयल चैलेंजर्स बैंगलुरु का बीच होखत बा.
- अजय जयराम एशियाई बैडमिंटन चैम्पियनशिप के दुसरका दौर में चहुँप गइल बाड़े. अब उनुकर मुकाबला आजु हांगकांग के नॉन वेई से होखे वाला बा. प्रतियोगिता के पहिला दौर के मैच में सायना नेहवाल के सामना जापान के काओरी इमाबेप्पू से होखे वाला बा. डबल्स में ज्वाला गुट्टा आ अश्विनी पोनप्पा के जोड़ी आ मिक्स्ड डबल्स में ज्वाला आ वी दीजू के जोड़ी आपन पहिलका दौर के मैच खेली.
भोजपुरी